title: Frank Wedekind

text: Vuonna 1903 syntyi romaanikatkelma "Mine-Haha oder Über die körperliche Erziehung der jungen Mädchen".


title: Frank Wedekind

text: Frank Wedekind avioitui vuonna 1906 näyttelijä Tilly Newesin (1886–1970) kanssa. Heillä oli kaksi tytärtä, näyttelijä ja kääntäjä Anna Pamela (1906–1986) sekä näyttelijä ja kirjailija Epiphania Kadidja (1911–1994). Wedekindin vanhin lapsi Friedrich Strindberg (1897–1978) oli syntynyt suhteesta August Strindbergin puolison Frida Strindberg-Uhlin kanssa.


title: Frank Wedekind

text: Wedekindin teokset ovat innoittaneet myös oopperasäveltäjiä ja elokuvaohjaajia. Alban Bergin ooppera "Lulu" (1937) jäi keskeneräiseksi, ja se täydennettiin 1970-luvulla (Friedrich Cerha). G. W. Pabstin mykkäelokuva "Pandoran lipas" (1929) perustuu samannimiseen näytelmään. Romaanikatkelmaan "Mine-Haha" perustuvat Lucile Hadžihalilovićin "Innocence – viattomuus" (2004) ja John Irvinin "The Fine Art of Love: Mine Ha-Ha" (2005). Näytelmästä "Frühlings Erwachen" sovitettiin vuonna 2006 Off-Broadway-musikaali "Spring Awakening", jota esitettiin myös Helsingin kaupunginteatterissa vuonna 2009.


title: Rašid al-Ghannuši

text: Rašid al-Ghannuši tai Rašid al-Khriji (myös "Rachid Ghannouchi", s. 1941) on tunisialainen poliitikko ja islamisti-aktivisti. Hän oli vuosia maanpaossa Lontoossa, mutta palasi Tunisiaan Tunisian kansannousun ja Ben Alin hallinnon kaatumisen jälkeen tammikuun lopussa 2011. Hän johtaa Ennahda- eli al-Nahda-liikettä, joka oli kielletty presidentti Ben Alin aikana. Heti palattuaan al-Ghannuši ilmoitti että ei aio asettua presidenttiehdokkaaksi, mutta että puolue osallistuu parlamenttivaaleihin.


title: Rašid al-Ghannuši

text: Ghannouchi on korostanut moniarvoisuuden sallimista, naisten oikeuksia ja omantunnon vapautta.


title: Pisteellinen ympyrä

text: Pisteellinen ympyrä on symboli, joka voi merkitä seuraavia asioita:


title: Pisteellinen ympyrä

text: Aurinkokunnassa:


title: Pisteellinen ympyrä

text: Uskonnoissa ja filosofiassa:


title: Pisteellinen ympyrä

text: Kielissä ja kielitieteessä


title: Pisteellinen ympyrä

text: Muuta:


title: Greatest Hits 1970–2002

text: Greatest Hits 1970–2002 on Elton Johnin kokoelma-albumi hänen suurimmista hiteistään vuoteen 2002 asti. Albumista on olemassa eurooppalainen versio ja amerikkalainen versio. Se julkaistiin marraskuussa 2002.


title: Greatest Hits 1970–2002

text: Kaikki kappaleet kirjoittanut Elton John ja Bernie Taupin, ellei toisin mainita.


title: Tarinoita (Rajattoman albumi)

text: Tarinoita on lauluyhtye Rajattoman albumi vuodelta 2010. Albumin nimen mukaisesti kappaleet ovat hyvin kerronnallisia. Lähes kaikki laulut ovat yhtyeen jäsenten säveltämiä.


title: Tarinoita (Rajattoman albumi)

text: Levyn julkaisukiertueella yhtye esiintyi hieman tavallisesta poikkeavalla kokoonpanolla. Essi Wuorela joutui jäämään selkävaivojen vuoksi pitkälle sairauslomalle, ja hänen tilallaan konserteissa esiintyi Nina Tapio. Lisäksi kiertueella oli erikoisvieraana beatbox-artisti Felix Zenger.


title: Anna Louise Strong

text: Anna Louise Strong (24. marraskuuta 1885 Friend, Nebraska – 29. maaliskuuta 1970 Peking) oli yhdysvaltalainen journalisti ja aktivisti. Hänet tunnetaan parhaiten Neuvostoliiton ja Kiinan kommunisteja tukeneesta raportoinnistaan.


title: Vladimirintyöhevonen

text: Vladimirintyöhevonen on Vladimirin ja Ivanovon alueelta kotoisin oleva raskas työhevonen. Rodun jalostus alkoi 1900-luvulla, ja vuonna 1946 rotu oli jo niin yhtenäinen, että se voitiin virallistaa. Hevosta käytetään maatöihin sekä myös jonkin verran vaunuhevosena.


title: Devilish Impressions

text: Devilish Impressions on puolalainen black/death metal -yhtye, joka on perustettu vuonna 2000 Opolessa, Puolassa.


title: Kirkonkylän koulu (Rusko)

text: Kirkonkylän koulu on Ruskon keskustassa, Varsinais-Suomen maakunnassa, sijaitseva koulu, joka antaa perusopetusta vuosiluokille 3-6. Koulussa opiskelee yli 200 oppilasta.


title: Kirkonkylän koulu (Rusko)

text: Koulu toimi 1970-luvun lopulle nykyisen nuorisotalon tiloissa sekä nykyisen Kirkkotuvan tiloissa. Oppilasmäärän kasvaessa oli viimeisinä vuosina ennen nykyisen koulutalon valmistumista käytössä myös entisen osuuskaupan talo nykyisen S-marketin paikalla.


title: Rurik Lindquist

text: Rurik Nestor Lindquist (26. tammikuuta 1870 Mikkeli – 20. marraskuuta 1950) oli suomalainen taiteilija.


title: Rurik Lindquist

text: Rurik Lindquist opiskeli Suomen Taideyhdistyksen piirustuskoulussa. Hän opiskeli myös Pariisissa. Professorin arvonimen hän sai vuonna 1950. Lindquist toimi johtajaopettajana Viipurin taiteenystäväin piirustuskoulussa alkaen vuodesta 1900 aina 40 vuoden ajan. Hän oli myös Viipurin taidemuseon johtaja. Ennen Viipuriin siirtymistä Lindquist Haminan kadettikoulun piirustuksenopettajana vuosina 1896–1900.


title: Rurik Lindquist

text: Rurik Lindquist vietti lapsuus- ja nuoruusvuotensa Hämeenlinnassa ja toimi 1890-luvulla Hämeenlinnan käsityöläiskoulun opettajana. Myöhemmin hän perusti Hämeenlinnan taidemuseon vanhaan viljamakasiiniin. Viipurin taidemuseosta vuonna 1939 evakuoidut teokset loivatkin sitten perustan taidemuseon kokoelmalle. Taideteosten evakoinnista pois sodan jaloista hän vastasi museointendenttinä. Arvokas taidekokoelma evakointiin alkuun Rautalammille Peuran museoon.


title: Rurik Lindquist

text: Lindquist tauluissa näkyy Hämeenlinnan Myllymäen kaupunginosan pihoja, portteja ja puutarhoja sekä Vanajaveden rantamaisemia. Hänen maalaustensa aiheina on mm. Kannaksen, Nauvon ja Korppoon maisemat. Lindquist teki myös asetelmia ja henkilökuvia. Lindquistin taiteessa näkyy perinteiset esteettiset arvot, realistinen ilmaisu ja arkiset aiheet.


title: Rurik Lindquist

text: Rurik Lindquistin taidetta on nähtävillä Hämeenlinnan taidemuseossa.


title: TWAS

text: TWAS, vuoteen 2004 Third World Academy of Sciences, nykyisin TWAS, the academy of sciences for the developing world, on noin 1000 asiantuntijan muodostama tiedeyhteisö. Sen tavoitteena on parantaa kestävän kehityksen tieteellistä osaamista. Yhteisön päätoimipaikka sijaitsee Triestessä.


title: TWAS

text: TWAS:n perusti Nobelin fysiikanpalkinnon voittanut Abdus Salamin johtama ryhmä vuonna 1983. Italian valtio on tukenut järjestöä sen perustamisesta lähtien. Vuodesta 1991 UNESCO on vastannut TWAS:n taloushallinnosta.


title: Nuori rakkaus

text: Nuori rakkaus on Rauli Badding Somerjoen singlejulkaisu, joka ilmestyi loppusyksyllä 1973. Se nousi Suomen singlelistan ykköseksi. Singlen on kustantanut Love Records ja sen luettelotunnus on LRS 2023. Uudelleenjulkaisuvuosi oli 1987.


title: Nuori rakkaus

text: "Nuori rakkaus" on cover-versio Tab Hunterin vuonna 1957 tunnetuksi tekemästä kappaleesta "Young Love". Vuonna 1973 kappale oli brittilistan ykkösenä Donny Osmondin laulamana. Suomenkieliset koulumaailmaan sijoittuvat sanat kappaleeseen on tehnyt Heikki Harma, jonka oma ura taiteilijanimellä Hector oli tuolloin nousussa.


title: Nuori rakkaus

text: Kääntöpuolen kappale on "Ja rokki soi", jonka ovat tehneet Matti ja Teppo Ruohonen. Sovitusapua basso- ja kitaraosuuksiin on saatu Albert Järviseltä. Tällä kappaleella Badding osallistui saman vuoden Syksyn sävel -kilpailuun. Hän herätti esiintymisellään 2,6 miljoonan tv-katsojan huomiota, kun hän paiskasi lopuksi rekvisiittamikrofonin lattiaan.


title: Nuori rakkaus

text: Musiikkilehti Intro valitsi singlen tuoreeltaan kuukauden singleksi ja Suosikin Marco Polo vertasi Baddingia itseensä Olavi Virtaan. Badding esitti kappaleet myös 1. marraskuuta silloisen TV 2:n Iltatähti-ohjelmassa, jonka juontajana oli Markku Poijärvi.


title: Nuori rakkaus

text: Singlen kansikuvassa Badding esiintyy moottoripyörän kanssa.


title: Nuori rakkaus

text: Singlen kappaleet ilmestyivät myös Baddingin kokoelma-albumeilla Muotokuva 1 (Love Records LXLP 512 / LXC 512, 1973), Paratiisi – Baddingin parhaat (Love Records LOVER 4, 1983) ja CD-paketilla Kaikki laulut (Siboney LXCD 616, 1997).


title: Nuori rakkaus

text:
A. Nuori rakkaus
B. Ja rokki soi


title: WebKit

text: WebKit on selainmoottori, jonka lähdekoodi on kirjoitettu C++-ohjelmointikielellä. Lukuisia eri tietotekniikka-alan yrityksiä on osallistunut WebKitin kehitystyöhön. Pääasiallisin projektiin osallistunut organisaatio on ollut Apple, joka käyttääkin WebKitia omassa Safari-selaimessaan.


title: WebKit

text: Muita kehittelyprojektiin osallistuneita tahoja ovat Nokia, Samsung, KDE, Palm sekä RIM. Myös Google Chrome käytti WebKitiä ennen Googlen siirtymistä omaan WebKit-johdannaiseen Blink-selainmoottoriinsa. Vähemmän tunnetussa Lunascape-selaimessa on yhdistetty kaikki kolme käytetyintä ja tunnetuinta selainmoottoria (Gecko, Trident ja WebKit).


title: WebKit

text: Eräänä kehittelytyön pohjana WebKitille lienee ollut KHTML. WebKit noudattaa ns. avoimen lähdekoodin periaatetta. Siinä jokainen pääsee sekä lataamaan, että muokkaamaan vapaasti lähdekoodia. Mahdollisten parannusehdotusten kannalta tämä on todettu hyväksi havaituksi toimintamalliksi, vrt. Mozillan vastaavat kehitysprojektit.


title: The Souls

text: The Souls on kouvolalainen rockyhtye, joka julkaisi debyyttialbuminsa "The Grand Confusion" keväällä 2009. Pekka Laineen tuottama albumi sai hienon vastaanoton. Bändissä soittavat veljekset Jani (laulu, kitara) ja Toni Orpana (rummut) sekä Antti Takalo (basso, koskettimet). The Souls tunnetaan hyvänä livebändinä ja yhtye on esiintynyt myös Suomen ulkopuolella mm. Saksassa, Ruotsissa, Norjassa ja Tanskassa. Tällä hetkellä yhtye työstää kakkosalbumiaan, joka ilmestyy syksyllä 2011.


title: Purjehdus kesäolympialaisissa 1952 – Louhi

text: Louhi-luokan purjehdus olympiakisoissa 1952 suoritettiin Harmajalla. Kilpailu käsitti seitsemän osakilpailua, joista kukin venekunta sai laskea hyväkseen kuusi parasta sijoitusta. 50 miestä ja yksi nainen 17 kansakunnasta otti osaa kilpailuun.


text: DNF = keskeytti, DNS= Ei lähtenyt, DSQ = Diskattu


title: Plurima Mortis Imago

text: Plurima Mortis Imago on puolalaisen avant-garde metal -yhtye Devilish Impressionsin ensimmäinen studioalbumi, joka on julkaistu vuonna 2005.


title: Tunisian jalkapalloliiga

text: Ligue de Tunisie de football oli Tunisian jalkapallosarjojen korkein sarjataso. Ranskan jalkapalloliiton hallinnoima sarja jaettiin kahteen eri lohkoon; pohjoinen, sekä keski- ja etelä-Tunisian joukkueista koostunut yhtenäinen lohko. Molempien lohkojen voittajat kohtasivat toisensa kaksiosaisessa loppuottelussa.


title: Tunisian jalkapalloliiga

text: Historian saatossa menestyksekkäimmät joukkueet olivat Italia de Tunis ja CS Hammam-Lif neljällä mestaruudella. Kolmanneksi eniten mestaruuksia voittivat Stade Gaulois, US Tunisienne ja CA Bizertin kolmella mestaruudella.


title: Diabolicanos – Act III: Armageddon

text: Diabolicanos – Act III: Armageddon on puolalaisen avant-garde metal -yhtye Devilish Impressionsin toinen studioalbumi, joka on julkaistu vuonna 2008.


title: Paneer

text: Paneer ( "panīr") tai panir on Pohjois-Intiasta ja Pakistanista peräisin oleva lehmän- tai puhvelinmaidosta valmistettava juusto.


title: Paneer

text: Paneer-juuston tarkkaa alkuperää ei tunneta. Yhden teorian mukaan se saapui Intiaan Afganistanista tulleiden valloittajien mukana 1200- ja 1300-luvuilla.


title: Paneer

text: Paneer on valmistettu perinteisesti kotona. Juustomassa syntyi lisäämällä maitoon etikkaa, sitruunamehua, jugurttia tai kirnupiimää. Juustomassaa kutsutaan hindiksi nimellä "chhana". Juustomassa vaivataan ja valutetaan. Kiinteämpää juustoa voidaan valmistaa myös puristamalla. Juustokimpaleet leikataan neliskulmaisiksi ja upotetaan kylmään veteen useamman tunnin ajaksi niiden kiinteyttämiseksi. Bengalissa chhanaa käytetään myös makeisten valmistuksessa sekoittamalla siihen sokeria ja gheetä. Tunnettuja tähän tapaan valmistettuja makeisia ovat "sandesh" ja "rosogolla".


title: Paneer

text: Paneer-juuston juustomassalla on mieto maitoinen maku, mutta kuivatetulla ja puristetulla juustolla ei ole juurikaan makua. Juuston tarkoitus onkin imeä makua kastikkeesta. Pohjois-Intiassa paneer-juustoa käytetään ruuanlaitossa lihan korvikkeena ja sitä myydään ruokakaupoissa tuoreena ja pakastettuna. Juustoa käytetään esimerkiksi useissa eri curryruuissa. "Paneer kofta" sisältää palloiksi muotoiltua paneer-juustoa ja se tarjoillaan sipuli- tai tomaattikastikkeessa. "Mattar paneer" on pataruoka, joka sisältää paistettua paneer-juustoa ja tulista tomaattikastiketta. Yksi intialaisten ravintoloiden tunnetuin ruokalaji länsimaissa on "palak" tai "saag paneer". Annos valmistetaan pinaatista, paneer-juustosta ja kastikkeesta.


title: Jérémy Roy

text: Jérémy Roy (s. 22. kesäkuuta 1983 Tours) on ranskalainen maantiepyöräilijä. Hän edusti koko ammattilaisuransa, 2003−2018, samaa tallia, nykyiseltä nimeltään Groupama-FDJ.


title: Jérémy Roy

text: Roy sai hopeaa alle 23-vuotiaiden EM-kilpailujen maantieajossa Ateenassa 2003. Espanjan ympäriajossa 2007 hän oli kolmas 13. etapilla. Seuraavan vuoden Ranskan ympäriajossa hän sijoittui irtiottokumppaninsa Sylvain Chavanelin jälkeen toiseksi 19. osuudella.


title: Jérémy Roy

text: Ruy voitti Pariisi–Nizza-ajon 2009 viidennen etapin ennen Thomas Voeckleriä. Seuraavana vuonna hän voitti Tro-Bro Léon -kilpailun ja kauden 2011 aluksi Grand Prix d'Ouverture La Marseillaise -ajon. Saman vuoden Ranskan ympäriajossa hän oli 13. etapilla kolmas. Vuonna 2012 hän voitti Tour du Limousin -ajon neljännen etapin ja oli kokonaiskilpailussa toinen.


title: Tomasz Halicki

text: Tomasz Halicki (s. 18. joulukuuta 1976 Puola) on puolalainen basisti. Hän toimii yhtyeissä Abused Majesty, Hermh ja Dead Infection.


title: Tomasz Halicki

text: Abused Majesty


title: Tomasz Halicki

text: Hermh


title: Tomasz Halicki

text: Dead Infection


title: Tomasz Halicki

text: Via Mistica


title: Tomasz Halicki

text: Stygmat


title: Tomasz Halicki

text: Muut


title: Alberto Lora

text: Alberto Lora Ramos (s. 25. maaliskuuta 1987 Móstoles, Madrid, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Sporting Gijónia ja on pelipaikaltaan oikea laitapuolustaja tai keskikenttäpelaaja.


title: Alberto Lora

text: Lora pelasi nuoruusaikansa Real Madridin junioriakatemiassa. Kaudeksi 2006–2007 hän siirtyi Sporting Gijónin organisaatioon ja pelasi seuran reservijoukkueessa. Hän teki ensiesiintymisensä edustusjoukkueessa kaudella 2007–2008 ottelussa Celta Vigoa vastaan.


title: Alberto Lora

text: Kaudella 2009–2010 Lora onnistui lopullisesti murtautumaan edustusjoukkueen avauskokoonpanoon ja onnistui vakiinnuttamaan pelipaikkansa oikean laitapuolustajan paikalla.


title: Robert Danielski

text: Robert Danielski (s. 13. marraskuuta 1977, Puola) on puolalainen muusikko, joka tunnetaan parhaiten Abused Majestyn kitaristina.


title: Robert Danielski

text: Cinerarium


title: Robert Danielski

text: Cinis


title: Robert Danielski

text: Abused Majesty


title: Rafael Paro

text: Rafael Paro (25. helmikuuta 1937 Vaasa – 5. kesäkuuta 2003) oli suomalainen toimittaja.


title: Rafael Paro

text: Paro valmistui ylioppilaaksi vuonna 1955, minkä jälkeen hän luki lakia Helsingin yliopistossa vuoteen 1960 asti. Hänen toimittajanuransa alkoi iltapäivälehti Nya Pressenissä, jossa hän työskenteli aluksi kesätoimittajana. Vuonna 1963 hän siirtyi Hufvudstadsbladetin palvelukseen, jossa työskenteli suurimman osan urastaan. Vuodet 1965–1966 hän toimi Aftonbladetin apulaistoimitussihteerinä Tukholmassa, minkä jälkeen hän palasi Helsinkiin ja Hufvudstadsbladetiin. Hän toimi lehden ulkomaantoimittajana ja pääkirjoitustoimittajana vuodesta 1966 alkaen sekä myöhemmin myös apulaispäätoimittajana ennen kuin tuli vuonna 1995 nimitetyksi lehden vastaavaksi päätoimittajaksi edeltäjänsä Bo Stenströmin kuoleman jälkeen. Paro jäi eläkkeelle vuonna 1997, kun oli täyttänyt 60 vuotta.


title: Rafael Paro

text: Helsingin Sanomien Timo Hämäläisen mukaan ulkopolitiikka oli Paron ominta aluetta. Hän kirjoitti aiheesta runsaasti kolumneja ja pääkirjoituksia sekä kuului aihetta pohtineisiin seuroihin ja komiteoihin, muun muassa alkuperäisen Ulkopoliittisen instituutin hallitukseen. Parolle myönnettiin tunnustuksena pitkästä urastaan valtion journalistipalkinto vuonna 1997.


title: Rafael Paro

text: Paro kuoli vuonna 2003, 66-vuotiaana, keuhkosyöpään.


title: André Castro

text: André Castro Pereira (s. 2. huhtikuuta 1988 Gondomar, Portugali) on portugalilainen jalkapalloilija. Hän edustaa turkkilaista Kasımpaşaa ja on pelipaikaltaan keskikenttäpelaaja.


title: André Castro

text: Castro on Porton kasvatti. Seuran edustusjoukkueeseen hän nousi vuonna 2007. Vuodet 2008–2010 hän pelasi lainalla Olhanensessa. Tammikuussa 2011 hän siirtyi loppukauden kestävällä lainasopimuksella espanjalaisseura Sporting Gijóniin.


title: Hiirieleet

text: Hiirieleet () ovat eräs selainten toimintoihin liittyvä piirre. Niillä voidaan jäljitellä joitain valikoissa (menu) käytettäviä komentoja. Useat uudemmat selainohjelmien versiot tukevat hiirieleitä. Toisaalta saattaa olla hyvin hankalaa löytää taikka saada opasteita niiden kytkemiseen pois päältä, näin haluttaessa.


title: Hiirieleet

text: Hiirieleitten liikkeillä voidaan siirtyä eri verkkosivun kohtiin selainta käytettäessä. Vieritys (verkkosivuilla sekä komentovalikossa) ja "maalaaminen" (=valitun kohdan tummentaminen, esim. kopiointi-toimintoa "copy-paste" varten) lienevät klikkaamisen ohella tavanomaisista hiiritoiminnoista tavanmukaisimpia.


title: Pisamakolibri

text: Pisamakolibri ("Adelomyia melanogenys") on eteläamerikkalainen kolibri, joka on sukunsa ainoa laji. Sen esiintymisalue käsittää mantereen länsireunan Kolumbiasta ja Venezuelasta Ecuadoriin, Peruun, Bolivian Yungasiin ja Argentiinan luoteisosaan. Lajista tunnetaan seitsemän alalajia. Louis Fraser kuvaili lajin holotyypin Bogotásta vuonna 1840.


title: Rubiinikolibri

text: Rubiinikolibri ("Clytolaema rubricauda") on Brasilian kotoperäinen kiitäjälintu, ja sukunsa "Clytolaema" ainoa laji. Sen esiintymisalue käsittää maan itäosan Goiásista Rio Grande do Suliin. Pieter Boddaert kuvaili lajin holotyypin Rio de Janeirosta vuonna 1783.


title: Pehr Cornelius Tillaeus

text: Pehr Cornelius Tillaeus (1747 – 1827) oli ruotsalainen lääkäri ja kasvitieteilijä. Hän oli Carl von Linnén oppilas. Tillaeuksen vanhemmat olivat hovisaarnaaja Georg Tillaeus ja Sara Cornelia von Muyden. Hän toimi Hälsinglandin piirilääkärinä ja hovioikeuden asessorina. Pehr Tillaeus oli aatelisarvoltaan ritari.


title: Pehr Cornelius Tillaeus

text:
Vuonna 1765 hän julkaisi ensimmäisen väitöskirjansa "Potus Theae", jossa hän käsitteli muun muassa teen ominaisuuksia ja hyötyjä lääkkeenä. Tillaeuksen väitöskirja oli ensimmäinen perusteellinen kasvitieteellinen tutkimus teepensaasta ja hän myös nimesi kasvin osat. Hän luovutti tutkimuksensa viranomaistarkoituksiin ja sen syrjäytti vasta tutkija George Gabriel Sigmondin uusi tutkimus vuodelta 1839.
Vuonna 1771 hän julkaisi lääketieteen alaan kuuluneen väitöskirjansa "Febrium intermittentium curatio varia", jossa hän käsitteli vuorottelevan kuumeilun syitä ja hoitokeinoja.


title: KNM Sleipner

text: KNM Sleipner on ollut neljän Norjan laivaston aluksen nimenä.


title: Eugenoli

text: Eugenoli on orgaaninen yhdiste, joka puhtaana huoneenlämmössä esiintyy värittömänä, voimakkaasti neilikantuoksuisena nesteenä. Se on neilikkaöljyn pääainesosa ja neilikkaöljystä sitä on yleensä noin 90 %. Eugenoli tunnetaan myös nimillä "2-metoksi-4-(2-propenyyli)fenoli", "allyyliguaiakoli", "4-allyyli-2-metoksifenoli", "eugeenihappo" ja "karyofyllihappo". Yhdistettä esiintyy myös kukkien tuoksuissa ja semiokemikaalina eliöiden viestinnässä.


title: Eugenoli

text: Eugenolia voidaan helposti ja suhteellisen helposti eristää neilikan ja kanelinlehdistä saatavista eteerisistä öljyistä, joten se on edelleen yhdisteen päätuotantomenetelmä. Eugenolia käytetään neilikankaltaisen tuoksunsa vuoksi erityisesti hajusteissa ja siitä saadaan isomeroimalla isoeugenolia. Eugenoli on myös puuduttava aine, johon tarkoitukseen sitä käytetään hammaslääketieteessä.


title: Kyösti Ålander

text: Kyösti Kalervo Ålander (12. heinäkuuta 1917 – 17. huhtikuuta 1975) oli suomalainen arkkitehtuurin tutkija, kriitikko ja Suomen rakennustaiteen museon ensimmäinen intendentti. Ålander kirjoitti lukuisia arkkitehtuuria ja arkkitehtuurin historiaa käsitteleviä lehtiartikkeleita ja kirjoja, joista merkittävin on vuonna 1954 julkaistu Gustaf Strengellin muistokirja "Rakennustaide renessanssista funktionalismiin".


title: Kyösti Ålander

text: Ålander toimi SAFA:n arkiston hoitajana vuosina 1949–1956 ja Suomen rakennustaiteen museon intendenttinä eli johtajana 1956–1975. Hän sai vuonna 1974 professorin arvonimen.


title: KNM Gyller

text: KNM Gyller oli Norjan laivaston toisessa maailmansodassa palvellut Sleipner-luokan hävittäjä, joka osallistui Norjan puolustukseen Saksan hyökättyä maahan huhtikuussa 1940. Alus valmistettiin Hortenin laivastontelakalla telakkanumerolla 125.


title: KNM Gyller

text: Suomen käydessä talvisotaansa "Gyller" osallistui Norjan puolueettomuuden turvaamiseen liittyvään merialueiden valvontaan Pohjois-Norjassa muun muassa tuhoamalla Neuvostoliiton ajalehtivia merimiinoja. Aluksen tukikohtana oli Kirkkoniemi.


title: KNM Gyller

text: Alus kuului 1. meripuolustusalueen Kristiansandin osastoon, kun Saksa hyökkäsi Norjaan huhtikuussa 1940. Se oli hyökkäyksen tapahtuessa telakalla Kristiansandissa, ja sen miehistö sai tiedon hyökkäyksestä havaitessaan Odderøyan linnakkeen tulenavauksen. Alus joutui ilmahyökkäykseen, mutta se puolustautui ilmatorjuntatulella ja välttyi tuholta. Alus ei kuitenkaan kyennyt estämään Saksan laivaston tunkeutumista satamaan saamiensa ohjeiden vuoksi. Alus siirtyi täyttämään vesitankkinsa Tollbodbryggaan, jossa Kristiansandin miehittäneet saksalaisjoukot valtasivat aluksen.


title: KNM Gyller

text: Saksan laivasto nimesi aluksen "Löweksi" ja yhdessä sisaraluksensa "KNM Odinin" kanssa se suojasi saattueita. Alus palveli 1940 koululaivana 7. torpedovenelaivueessa () Skagerrakissa ja Kattegatissa, minkä jälkeen se oli sodan lopun torpedoiden keräysaluksena Gotenhafenissa.


title: KNM Gyller

text: Alus suojasi 30. tammikuuta 1945 kuljetusalus "Wilhelm Gustloffia", jonka Neuvostoliiton laivaston sukellusvene "S-13" upotti torpedoimalla. "Löwe" pelasti 472 matkustajaa ja muut alukset 780.


title: KNM Gyller

text: "Löwe" löydettiin toukokuussa 1945 Flensburgista Saksasta. Tunnistamisen jälkeen se palautettiin Norjan laivastolle, joka nimesi aluksensa uudelleen "KNM Gylleriksi". Alus muutettiin 1948 fregatiksi ja se myytiin romutettavaksi 1959.


title: KNM Valkyrien

text: KNM Valkyrien tai KNM Valkyrjen on ollut kuuden Norjan laivaston aluksen nimenä.


title: KNM Æger

text: KNM Æger on ollut kolmen Norjan laivaston aluksen nimenä.


title: Greenock

text: Greenock on Skotlannissa Inverclyden hallintoalueella kaupunki ja hallinnollinen keskus ja entinen itsehallinnollinen kaupunki ("burgh of barony") Renfrewshiren historiallisessa piirikunnassa. Se sijaitsee Skotlannin Keski-Alamaiden länsiosassa. Se kuuluu kaupunkialueeseen, jossa sen länsipuolella on Gourock ja itäpuolella Glasgow'n satama. Greenockin väkiluku oli vuoden 2011 väestönlaskennassa 44 0248. Se on Clyden etelärannalla "Tail of the Bankissa", missä Clydejoki laajenee Clydenlahdeksi.


title: Hjelt

text: Hjelt on muun muassa seuraavien henkilöiden sukunimi:


title: KNM Ellida (1849)

text: KNM Ellida oli Norjan laivaston 10-tykkinen korvetti.


title: KNM Ellida (1849)

text: Sen köli laskettiin Hortenin laivastontelakalta telakkanumerolla 25 ja alus laskettiin vesille 1848. Aluksen ensimmäisenä päällikkönä oli Cordt Holtermann Valeur.


title: KNM Ellida (1849)

text: Alus oli Leithissä Skotlannissa kadettien koululaivana. "KNM Nornen" vastaanotti aluksen koululaivatehtävät vuotta myöhemmin. Alus myytiin 1866.


title: KNM Ellida (1880)

text: KNM Ellida oli Norjan laivaston vuonna 1880 vesillelaskettu 1. luokan tykkivene (korvetti).


title: KNM Ellida (1880)

text: Alus tilattiin Hortenin laivastontelakalta, missä köli laskettiin telakkanumerolla 59. Alus laskettiin vesille 28. elokuuta 1880 ja se otettiin palvelukseen 1. heinäkuuta 1882.


title: KNM Ellida (1880)

text: Alus modernisoitiin vuonna 1896, jolloin siihen asennettiin höyrykone. Modernisoinnin jälkeen alus luokiteltiin uudelleen höyrykorvetiksi. Alus siirrettiin vuonna 1898 koululaivaksi, jolloin se aseistettiin kahdella 76 millimetrin, yhdellä 75 millimetrin, kahdella 65 millimetrin ja kahdella 37 millimetrin tykillä. Samalla aluksen torpedoputket poistettiin.


title: KNM Ellida (1880)

text: Alus modernisoitiin vuonna 1914, jolloin siitä tehtiin A-luokan sukellusveneiden emälaiva. Alus poistettiin palveluksesta ja se myytiin vuonna 1925.


title: Elena Curtoni

text: Elena Curtoni (s. 3. helmikuuta 1991 Morbegno) on italialainen alppihiihtäjä. Hänen siskonsa Irene Curtoni on myös alppihiihtäjä.


title: Elena Curtoni

text: Nuorten MM-kisoissa vuonna 2009 Curtoni sai alppiyhdistetyssä pronssia ja vuonna 2011 supersuurpujottelussa kultaa. Ensimmäisissä aikuisten arvokisoissaan, Garmisch-Partenkirchenin MM-kisoissa 2011 hän sijoittui supersuurpujottelussa kuudenneksi ja superalppiyhdistetyssä kuudenneksitoista. Schladmingissa 2013 hän oli superalppiyhdistetyssä 13:s ja supersuurpujottelussa 18:s. Vailin / Beaver Creekin MM-kilpailuissa 2015 hän sijoittui supersuurpujottelussa kymmenenneksi ja Sankt Moritzissa 2017 viidenneksi.


title: Elena Curtoni

text: Curtonin ensimmäinen kilpailu alppihiihdon maailmancupissa oli Levin pujottelussa 14. marraskuuta 2009. Ensimmäisen pistesijansa hän saavutti Val d'Isèren superalppiyhdistetyssä joulukuussa 2010 oltuaan 23:s. Kymmenen parhaan joukkoon hän sijoittui ensimmäisen kerran oltuaan kymmenes Cortina d'Ampezzon supersuurpujottelussa tammikuussa 2011. Ensimmäisen palkintosijansa hän saavutti oltuaan kolmas Sankt Moritzin syöksylaskussa kaudella 2015–2016. Hän sijoittui seuraavalla kaudella supersuurpujottelussa kolmanneksi Val d’Isèressa ja toiseksi Crans-Montanassa. Supersuurpujottelucupissa hän oli neljäs.


title: Mustapaku

text: Mustapaku ("Colossoma macropomum") on alun perin eteläamerikkalainen "Serrasalmidae"-heimon tetrakalalaji. Sitä pidetään toisinaan myös akvaarioissa. Etelä-Amerikassa se on myös tärkeä ruokakala.


title: Mustapaku

text: Mustapaku on hyvin suurikokoinen tetrakala ja voi kasvaa jopa 108 senttimetrin pituiseksi ja saavuttaa 40 kilogramman painon. Yleensä se jää kuitenkin pienemmäksi, noin 70 senttiä pitkäksi. Muodoltaan mustapaku on korkea ja litteä. Kalan suomut ovat suuret ja hieman sahalaitaiset. Selästään se on väriltään tumman harmaa ja kylkien väri vaihtelee oliivinvihreästä mustaan. Rintaevien luona suomut ovat punertavat. Nuorilla mustapakuilla on kolmiomaiset ulokkeet alaleuassa.


title: Mustapaku

text: Mustapakun alkuperäistä luonnollista levinneisyysaluetta ovat Amazon- ja Orinocojoet Etelä-Amerikassa. Sitä tavataan myös Yhdysvalloista Havaijin, Mississipin, Kalifornian, Texasin ja Floridan osavaltioiden joista sekä Keski-Amerikasta. Nämä kannat ovat todennäköisesti kehittyneet akvaarioista vapaaksi päästetyistä kaloista. Mustapakua kasvatetaan Brasiliassa, Venezuelassa, Kolumbiassa, Panamassa, eräillä Karibianmeren saarilla sekä Aasiassa.


title: Mustapaku

text: Mustapaku elää makeissa vesissä, joiden lämpötila on 22–28 °C ja pH on välillä 5–8. Laji tulee toimeen myös vesissä, joissa on vain vähän mineraaleja ja liuennutta happea. Mustapakun kidukset kuuluvat pinta-alaltaan suurimpiin makeassa vedessä elävillä kaloilla.


title: Mustapaku

text: Mustapakut liikkuvat yleensä yksittäin. Kuivalla kaudella kalat elävät suurissa joissa ja siirtyvät sadekaudella pienempiin jokiin ja tulviviin metsiin. Koiraat tulevat sukukypsiksi kolmen vuoden ja naaraat neljän vuoden ikäisinä. Mustapakun ravintoa ovat erityisesti sadekaudella hedelmät, pähkinät ja suuret siemenet ja tällöin ne syövät hyvin vähän eläinravintoa. Erityisesti mustapaku syö kumipuiden ja palmujen hedelmiä. Kuivan kauden aikana mustapakun ravinto koostuu joen pohjan orgaanisesta aineksesta ja mätänevistä kasveista, eläinplanktonista, pienistä kaloista, nilviäisistä ja hyönteisten toukista.


title: Angel Krstev

text: Angel Krstev (s. 15. joulukuuta 1980 Praha, Tšekkoslovakia) on tšekkiläinen jääkiekkopuolustaja. Hän on fyysinen ja isokokoinen peruspuolustaja, joka laukoo vasemmalta.


title: Angel Krstev

text: Prahassa syntynyt Krstev on HC Slavia Prahan kasvatti. Hän nousi seuran edustusjoukkueeseen kaudella 1997–1998, jolloin hän pelasi Extraligassa neljä ottelua. Seuraava kausi sujui lähes kokonaan junioreissa, joten hän siirtyi kaudeksi 1999–2000 Pohjois-Amerikan WHL-juniorisarjaan Lethbridge Hurricanesiin. Hän palasi seurasta kotimaahansa 31 ottelun jälkeen. Hän teki Slavia Prahan paidassa Extraligassa yhdeksässä ottelussa tehot 2+2=4. Kaudella 2000–2001 hän ei vieläkään pystynyt vakiinnuttamaan paikkaansa joukkueessa ja pelasi osan kaudesta lainalla toisella sarjatasolla KLH Chomutovissa.


title: Angel Krstev

text: Kaudeksi 2001–2002 Krstev siirtyi kakkostasolla pelaavaan HC Libereciin ja teki 36 ottelussa tehot 4+25=29. Seura nousi kaudeksi 2002–2003 Extraligaan ja Krstev jatkoi joukkueessa. Hän voitti koko sarjan jäähypörssin 187 jäähyminuutillaan. Kauden 2003–2004 hän aloitti Liberecissä, mutta siirtyi kesken kauden HC Litvínoviin. Kaudella 2004–2005 hän pelasi Liberecin lisäksi lainasopimuksella kakkostasolla České Budějovicen joukkueessa.


title: Angel Krstev

text: Kauden 2005–2006 Krstev pelasi kokonaan Liberecissä ja teki 50 ottelussa uransa ennätystehot 6+12=18. Kaudella 2006–2007 hänen tehonsa vähenivät ja jäähyminuutteja tuli enemmän. Hän sai kuitenkin jatkaa joukkueessa vielä seuraavan kauden. Kaudeksi 2008–2009 Krstev siirtyi HC Vítkoviceen ja voitti liigan jäähypörssin 160 minuutillaan. Kauden 2009–2010 Krstev aloitti lainasopimuksella Venäjän KHL-liigassa Torpedo Nižni Novgorodin joukkueessa. Hän pelasi KHL:ssä 21 ottelua, jonka jälkeen hän pelasi Kometa Brnossa. Krstev lainattiin tammikuussa 2010 Ruotsin Elitserieniin Färjestads BK:hon, jossa hän pelasi loppukauden pudotuspelit mukaan lukien.


title: Angel Krstev

text: Kauden 2010–2011 hän aloitti KHL:ssä Avtomobilist Jekaterinburgissa, jossa hän teki 43 ottelussa tehot 2+11=13. Tammikuussa 2011 hänen uutisoitiin tehneen sopimuksen Rauman Lukon kanssa, mutta Krstev ei kuitenkaan läpäissyt Rauman Lukon tekemää lääkärintarkastusta ja sopimus ei astunut voimaan.


title: Angel Krstev

text: Krstev on edustanut Tšekkiä alle 18-vuotiaiden MM-kilpailuissa vuonna 1998 ja nuorten MM-kilpailuissa vuonna 2000 voittaen kultaa. A-maajoukkuetasolla hän on edustanut maata Euro Hockey Tour -turnauksissa.


title: Serpenthrone

text: Serpenthrone on puolalaisen sinfonisen black metalin yhtye Abused Majestyn ensimmäinen studioalbumi, joka on julkaistu vuonna 2004.


title: ...so Man Created God in His Own Image

text: ...so Man Created God in His Own Image on puolalaisen sinfonisen black metal -yhtye Abused Majestyn toinen studioalbumi, joka on julkaistu vuonna 2008.


title: KNM Ørnen

text: KNM Ørnen oli Norjan laivaston 20-tykkinen korvetti.


title: KNM Ørnen

text: Sen köli laskettiin Hortenin telakalla telakkanumerolla 2 ja alus laskettiin vesille 14. syyskuuta 1829. Alus otettiin palvelukseen 3. kesäkuuta 1833 ensimmäisenä päällikkönään Christian A. Bendz.


title: KNM Ørnen

text: Se palveli kadettien koululaivana, kunnes se siirrettiin vartiolaivaksi 1847. Alus romutettiin 1874.


title: Neuma

text: Neuma on puolalainen avant-garde metal -yhtye, joka perustettiin vuonna 2001 Varsovassa, Puolassa. Yhtyeen musiikki yhdistelee heavy rockin, electronican ja jazzin elementtejä.Entiset jäsenet


title: Luostarikoulu

text: Luostarikoulut ( tai "scholae clausrales") olivat eurooppalaisten luostarien yhteydessä toimineita kouluja. Keskiajan alussa ne olivat ainoita kouluja ja keskiajan lopulla niillä oli keskeinen asema tuomiokirkko- ja katedraalikoulujen ohella. Ensimmäiset luostarikoulut perustettiin 300-luvulla. Benediktiinit perustivat luostarikouluja 500-luvulta alkaen kouluttamaan munkeiksi aikovia poikia (). Kirkon kasvatustyön tarkoituksena ei ollut yleisen oppineisuuden lisääminen, vaan oman henkilökunnan kouluttaminen. Luostarikoulujen aikaan maallisen koulutuksen muotona oli sotilastaitoihin tähtäävä ritarikasvatus.


title: Luostarikoulu

text: Opetusmenetelmänä luostarikouluissa oli ulkoluku ja oppilaat harjaantuivat uskonasioihin myös jäljentäessään kirkkoisien ja klassikkojen kirjoituksia aikana, jolloin ei tunnettu kirjapainotaitoa. Opetuskielenä oli latina. Oppiaineina oli usein vain kolme ”seitsemästä vapaasta taiteesta” (artes liberales) eli latinan kielioppi (grammatiikka), puhetaito (retoriikka), väittelytaito (dialektiikka), matematiikka, geometria, tähtitiede (astronomia) ja musiikki.


title: Luostarikoulu

text: Luostarikoulujen oppilaiksi otettiin 800-luvulta lähtien myös maallikkoja, vaikka pääosa oppilaista olikin munkeiksi aikovia. Tällöin niissä oli toisistaan eristetty sisäkoulu ("schola interior") ja ulkokoulu ("schola exterior").


title: KNM Nidaros

text: KNM Nidaros oli Norjan laivaston kuusi tykkinen potkurikorvetti:


title: KNM Nidaros

text: Sen köli laskettiin Hortenin laivastontelakalla telakkanumerolla 33 ja alus laskettiin vesille 1851. Alus valmistui potkurikorvettien "KNM Nordstjernan", "KNM Ellida" ja "KNM Ørnen" kanssa samaan aikaan. Aluksen höyrykone pyöritti korkeintaan 40 kierrosta minuutissa akselia, johon oli kiinnitetty kuusilapainen potkuri.


title: KNM Nidaros

text: Alus palveli varasto- ja koululaivana laivaston torpedokoulutuksessa ainakin vuodesta 1876 alkaen. Se romutettiin 1903.


title: Neuma (albumi)

text: Neuma on puolalaisen avant-garde metal -yhtye Neuman ensimmäinen studioalbumi, joka on julkaistu vuonna 2003.


title: Weather

text: Weather on puolalaisen avant-garde metal -yhtye Neuman toinen studioalbumi, joka on julkaistu vuonna 2006.


title: Yleiskäyttö

text: Yleiskäyttö () tarkoittaa lainsäädännön sallimaa oikeutta käyttää irtainta tai kiinteää omaisuutta ilman, että omistaa sen tai on sopinut käytöstä omistajan kanssa tai käyttäjällä on esittää jokin muu oikeusperuste. Omistajattoman tai toisen omistaman esineen käyttöoikeus koskee joko kaikkia ihmisiä tai jonkin yhteisön tai henkilöryhmän jäseniä. Ympäristön yleiskäyttöoikeuksia kutsutaan jokamiehenoikeuksiksi. Suomessa yleiskäyttöön kuuluu


title: Yleiskäyttö

text: Vesioikeudessa yleiskäyttö tarkoittaa vesilainsäädännössä säänneltyä jokamiehenoikeutta. Yleiskäytön perusteella vesialuetta saa käyttää tietyin tavoin omistajan voimatta sitä estää. Vesioikeudellinen yleiskäyttö jaetaan suureen ja pieneen yleiskäyttöön. Suurta yleiskäyttöä on vesistössä kulkeminen ja puutavaran uitto. Sitä saa suorittaa avoimessa vesistössä eli myös valtaväylän ulkopuolella. Yleiskäytön aiheuttamaa tarpeetonta haittaa pitää välttää, mutta haitta ei sinänsä estä yleiskäyttöä. Liikenteen aiheuttamien vahinkojen ja haittojen, kuten esimerkiksi aallokon tai saastumisen, korvaamisessa noudatetaan ankaraa vastuuta. Uittoa varten pitää tietyissä tapauksissa olla uittosääntö, jolloin ei enää ole kyseessä yleiskäyttö. Pientä yleiskäyttöä on muun muassa talousveden ottaminen ja uiminen vesistössä silloin, kun se tapahtuu mahdollista omistajaa haittaamatta. Pienen yleiskäytön on täytettävä harmittomuusedellytys ja käyttäjän täytyy jokamiehenoikeuden nojalla päästä veden äärelle. Uimaranta vertautuu tässä pihapiiriin.


title: Sähköpyörätuolisalibandy

text:
Sähköpyörätuolisalibandy tai lyhyemmin SPT-salibandy on salibandystä sovellettu vammaisurheilulaji sähköpyörätuolia käyttäville. Sähköpyörätuolisalibandy on lähes ainoa vaikeavammaisille soveltuva joukkueurheilumuoto sähköpyörätuolijalkapallon lisäksi.
Peli on lähtöisin 1970-luvulta Saksasta, jossa sähköpyörätuolin käyttäjät pelasivat ulkona tennispallolla sekä jääkiekkomailoilla.


title: Sähköpyörätuolisalibandy

text: Sähköpyörätuolisalibandyssa mailat ovat tavallisia salibandymailoja lyhyempiä ja kevyempiä. Myös pyörätuoliin kiinnitettyä mailaa, T-stickiä käytetään. Maalivahdin ja vähintään yhden kenttäpelaajan on käytettävä T-stickiä. Kenttäpelaajia on neljä ja maalivahti. SPT-salibandykenttä on 24–30 metriä pitkä ja 14–18 metriä leveä. Maali on 250 senttimetriä leveä ja 20 senttimetriä korkea. Palloa ei saa kohottaa yli 20 senttimetrin. Peli kestää 2 × 15 minuuttia.


title: Sähköpyörätuolisalibandy

text: Laji tuli Suomeen vuonna 1993. Maajoukkuetoiminta käynnistettiin vuonna 1998. Lajin harrastajamaita on ainakin 20. EM- ja MM-kilpailuissa pelaa noin 10 maata . Vuonna 2011 Suomessa on 10 joukkuetta, viisi SM-sarjassa ja viisi Finlandia-sarjassa. Näiden joukkueiden ohella on joitakin joukkueita eri harrastuspiireissä.


title: Sähköpyörätuolisalibandy

text: Kansainvälisiä kilpailuja on pelattu myös käsikäyttöisillä pyörätuoleilla. Sähköpyörätuolisalibandyn harjoituksissa on pelattu myös käsikäyttöisellä pyörätuolilla.


title: Sähköpyörätuolisalibandy

text: Vuonna 2004 maailmanmestaruuskilpailut järjestettiin Helsingissä ja vuonna 2010 Lignano Sabbiadorossa Italiassa. Vuoden 2007 MM-kilpailut Taiwanissa peruttiin.


title: Sähköpyörätuolisalibandy

text: Vuoden 2005 euroopanmestaruuskilpailut järjestettiin Roomassa Italiassa ja vuoden 2008 EM-kilpailut Belgiassa. Kolmannet EM-kilpailut järjestettiin 4.–11. kesäkuuta 2012 Pajulahden urheiluopistossa.


title: Sähköpyörätuolisalibandy

text: MM2018 pidetään syyskuussa Italiassa, johon Suomi jää osallistumasta.


title: Sähköpyörätuolisalibandy

text: Muut maat ovat osallistuneet karsintaotteluihin.


title: Sähköpyörätuolisalibandy

text: Toistaiseksi Yhdysvallat ei ole osallistunut MM-kilpailuihin.


title: Huppukolibri

text: Huppukolibri ("Eugenes fulgens") on amerikkalainen kiitäjälintu. Se on sukunsa ainoa laji. Sen esiintymisalue ulottuu Yhdysvaltain lounaisosista (Kaakkois-Arizona, Lounais-New Mexico, ja Lounais-Teksas) Meksikon kautta Keski-Amerikkaan ja aina Panaman länsiosiin saakka. Lajista tunnetaan kaksi alalajia. William John Swainson kuvaili lajin holotyypin Meksikon Temascáltepecista vuonna 1827.


title: Karel Doorman -luokka

text: Karel Doorman -luokka eli M(ultipurpose)-luokka on Alankomaiden Kuninkaallisen laivaston kahdeksan aluksen muodostama ohjusfregattiluokka. Alukset palvelevat Alankomaiden, Chilen, Belgian ja Portugalin laivastoissa. Ne oli Alankomaiden laivastossa palvellessaan nimetty kuuluisien alankomaalaisten meriupseerien mukaan. Itse luokka on saanut nimesä toisessa maailmansodassa palvelleen kontra-amiraali Karel Doormanin mukaan.


title: Karel Doorman -luokka

text: Alusluokka oli suunniteltu korvaamaan kuusi vanhentunutta Yhdysvalloista hankittua Roofdier-luokan alusta. Hankintapäätös tehtiin neljästä aluksesta, joiden suunnittelu pohjautui piennennetyn Standard-fregatin piirustuksiin. Alusten tuli olla uppoumaltaan 1900 tonnia ja niiden pituuden 111.8 metriä. Niiden päätoimintaalueeksi suunniteltiin Pohjanmerta, joten ne tuli varustaa erilaisin valvonta sensorein sopiakseen kalastuksen valvontaan ja sen lisäksi Naton laivasto-osaston sukellusveneidentorjuntaan.


title: Karel Doorman -luokka

text: Suunnitelmien valmistuessa De Schelden telakka oli ajautunut taloudellisiin vaikeuksiin, minkä vuoksi ensimmäinen tilaus (kolme alusta) tehtiin jo kesäkuussa 1985. Sopimukset aseiden, elektroniikan ja johtamisjärjestelmien hankinnasta käynnistyivät vasta vuoden lopulla. Seuraavat neljä alusta tilattiin huhtikuussa 1986 korvaamaan Van Spejk -luokan alukset, jotka päätettiin poistaa palveluksesta etuajassa ohjelman rahoittamiseksi.


title: Karel Doorman -luokka

text: Alukset on suunniteltu sukellusveneiden-, ilmamaalien ja pinta-alusten torjuntaan, joten niiden järjestelmät ovat monipuolisia. Alusten pääaseen muodostavat kaksi neliohjuksista Harpoon RGM-84 meritorjuntaohjusten laukaisualustaa. Ohjusten kantama on 120 kilometriä. Niiden tukena on 76 millimetrin Oto Melaran tykki, joka soveltuu sekä pinta- että ilma-ammuntaan.


title: Karel Doorman -luokka

text: Aluksen ilmatorjunnan ytimen muodostavat Sea Sparrow ohjukset, joiden kantama on 14 kilometriä. Aluksella on laukaisuvalmiina 16 ohjusta. Ohjusten lisäksi aluksella on lähisuojana Goalkeeper pikatykki, jonka tulinopeus on 4000 laukausta minuutissa ja tehokas etäisyys 200 metristä 3 kilometriin.


title: Karel Doorman -luokka

text: Sukellusveneiden torjuntaan aluksella on kaksi kaksiputkista torpedoputkea Mk 46 torpedojen laukaisemiseksi. Lisäksi aluksilla toimii Westland Lynx helikopteri, joka kykenee kuljettamaan kahta Mk 46 torpedoa sekä kaikuluotainta.


title: Pihtipyrstökolibri

text: Pihtipyrstökolibri ("Hylonympha macrocerca") on Venezuelan kotoperäinen kiitäjälintu. Se on sukunsa ainoa laji. Sen esiintymisalue käsittää vain Venezuelan koillisosan Parian niemimaan. John Gould kuvaili lajin holotyypin Venezuelan Cerro Azulista vuonna 1873.


title: Purjehdus kesäolympialaisissa 1952 – 5.5m

text: 5.5m -luokan purjehdus olympiakisoissa 1952 suoritettiin Harmajalla. Kilpailu käsitti seitsemän osakilpailua, joista kukin venekunta sai laskea hyväkseen kuusi parasta sijoitusta. 49 miestä ja yksi nainen 16 kansakunnasta otti osaa kilpailuun. Luokka oli ensimmäistä kertaa olympiakisojen ohjelmassa.


text: DNF = keskeytti, DNS= Ei lähtenyt, DSQ = Diskattu


title: Jayma Mays

text: Jayma Suzette Mays (s. 16. heinäkuuta 1979 Grundy, Virginia, Yhdysvallat) on yhdysvaltalainen näyttelijä.


title: Jayma Mays

text: Jayma Mays sai ensimmäisen televisioroolinsa sarjasta "Joey" vuonna 2004. Seuraavana vuonna hän esiintyi elokuvassa "Red Eye". Sittemmin Mays vieraillut mm. televisiosarjoissa "Pushing Daisies" ja "House". Hän on esittänyt Charlie Andrewsia televisiosarjassa "Heroes".


title: Jayma Mays

text:
Mays näytteli päähenkilö Lucya elokuvassa "Epic Movie" vuonna 2007. Samana vuonna hän esiintyi televisiosarjassa "Ruma Betty". Nykyään Mays esittää fobioista kärsivää opinto-ohjaaja Emma Pillsburya televisiosarjassa "Glee".
Vuonna 2011 Mays näytteli elokuvassa Smurffit.


title: Jayma Mays

text: Mays meni naimisiin Adam Campbellin kanssa vuonna 2007. Campbell oli hänen vastanäyttelijänsä Epic Moviessa. Pari tapasi elokuvan kuvauksissa.


title: Hämykolibri

text: Hämykolibri ("Sternoclyta cyanopectus") on Venezuelan kotoperäinen kiitäjälintu. Se on sukunsa ainoa laji. Sen esiintymisalue käsittää maan pohjoisosan, Andien Táchiran, Méridan ja Laran, sekä rannikon vuoriston itään Mirandaan. John Gould kuvaili lajin holotyypin La Guairasta vuonna 1846.


title: Omisteinen ohjelmisto

text: Omisteinen ohjelmisto tarkoittaa tietokoneohjelmistoa, jonka käyttöoikeuslisenssi sallii ohjelmiston käyttämisen tietyin ehdoin, mutta jota ei ilman erillistä lupaa saa muokata tai levittää edelleen. Näin ohjelmiston tekijänoikeuksien haltija pitää ohjelmiston kehitystyön ja mahdolliset myyntitulot omassa hallinnassaan. Omisteista ohjelmistoa voidaan pitää vapaan ohjelmiston tai avoimen lähdekoodin vastakohtana.


title: Omisteinen ohjelmisto

text: Tyypillisesti omisteinen ohjelmisto perustuu suljettuun lähdekoodiin, joka käsitetään ohjelmistoyrityksen liikesalaisuudeksi. Tällöin käyttäjälle luovutetaan ainoastaan ohjelmiston konekielinen eli binäärimuotoon käännetty versio, jonka toteutustapaan käyttäjä ei pääse tutustumaan ja jota on siksi käytännössä lähes mahdotonta muokata omien tarpeiden mukaiseksi, vaikka ohjelmiston lisenssi sen sallisikin. Erityisen ongelman suljettu lähdekoodi aiheuttaa ohjelmiston tietoturvan tietoturvan arvioinnille, sillä sekä vahingossa syntyneiden haavoittuvuuksien että mahdollisesti tarkoituksella ujutettujen takaporttien etsintä konekielisestä ohjelmasta on huomattavasti suuritöisempää, kuin niiden löytäminen lähdekoodia analysoimalla. Jos joku ulkopuolinen haluaa tutustua ohjelmiston lähdekoodiin, hänen on yleensä allekirjoitettava salassapitosopimus.


title: Omisteinen ohjelmisto

text: Omisteisia ovat myös sellaiset ohjelmistot, joiden lähdekoodi on julkaistu, mutta joiden lisenssi ei salli ohjelmiston vapaata muokkaamista ja levittämistä. Tällaisia ovat esimerkiksi Microsoftin tarjoamat jaetun lähdekoodin ohjelmistot.


title: Omisteinen ohjelmisto

text: Omisteista lisenssiä sanotaan myös kaupalliseksi tai yksityisen omistusoikeuden lisenssiksi ().


title: Omisteinen ohjelmisto

text: Eräänä käsitteen syntyhetkenä voidaan pitää Franklin ACE-tietokoneista syntynyttä kiistaa Applen kanssa vuonna 1983. Kiista johti tarkennukseen yhdysvaltain tekijänoikeuslakiin, joka merkitsi tekijänoikeuden kattamaan myös binäärimuotoisen ohjelman ihmisten käyttämän lähdekoodin lisäksi.


title: Omisteinen ohjelmisto

text: IBM haastoi IBM PC -yhteensopivien valmistajia oikeuteen IBM PC-tietokoneen BIOS-ohjelmiston tekijänoikeudesta. Takaisinmallinnuksella BIOS:sta tehtiin toiminnallisesti yhteensopiva versio, joka ei loukannut IBM:n tekijänoikeuksia.


title: Digitaalinen pitkäaikaissäilytys

text: Digitaalisella pitkäaikaissäilytyksellä () tarkoitetaan digitaalisen informaation luotettavaa säilyttämistä useiden vuosikymmenien tai -satojen ajan. Digitaalinen aineisto voi olla alkuperältään digitaalisesti tuotettua tai analogisesta aineistosta digitoitua. Säilytyksessä on otettava huomioon digitaalisen tallenteen käytettävyys ja vastaavuus alkuperäiseen aineistoon myös luku- ja tallennusjärjestelmien sekä tallennuslaitteiden kehittyessä ajan myötä.


title: Digitaalinen pitkäaikaissäilytys

text:
Digitoinnin tärkeimpiä syitä on uhka alkuperäisen aineiston tuhoutumisesta. Tavoitteena on parantaa säilytettävien aineistojen käytettävyyttä ja saatavuutta. Digitoinnin jälkeen aineistoa voi lukea altistamatta alkuperäistä, mahdollisesti haurasta dokumenttia kulumiselle. Kun aineisto on verkossa jaossa, fyysinen sijainti ei rajoita sen käyttöä. Digitointi myös mahdollistaa eri organisaatioiden väliset yhteiset arkistot. Tätä tavoitetta varten on Suomessa luotu kirjastojen, museoiden ja arkistojen yhteinen Kansallinen digitaalinen kirjasto -hanke.
Laki kulttuuriaineistojen tallettamisesta ja säilyttämisestä (1433/2007) velvoittaa esimerkiksi Kansalliskirjastoa, vapaakappalekirjastoja ja audiovisuaalista arkistoa säilyttämään kokoelmansa käyttökuntoisena myös tulevaisuudessa. Usein tämä on mahdollista vain digitoimalla aineistoa. Velvoite koskee myös ”Suomessa sijaitsevia palvelimilla olevia verkkoaineistoja, sekä muita verkkoaineistoja, jotka on tarkoitettu yleisön saataville Suomessa”, jolloin niiden alkuperäinen muoto on digitaalinen.


title: Digitaalinen pitkäaikaissäilytys

text: Arkistolaitos antaa sitovia määräyksiä ja suosituksia arkistojen asiakirjojen säilytyksen määräajoista. Sen hallinnassa on suuri määrä pysyvästi säilytettävää aineistoa, joka on käytettävyyden varmistamiseksi digitoitava.


title: Digitaalinen pitkäaikaissäilytys

text: Suuri osa nykyajan säilytettävistä dokumenteista tuotetaan sähköisesti. Liikkuva kuva, ääni ja hyperteksti täytyy säilyttää digitaalisena, sillä tulostettu paperituote tai muu analoginen säilytysmuoto hävittää alkuperäisen dokumentin sisältöä. Esimerkiksi hyperlinkit häviävät, kun tekstiä tulostetaan verkosta. Analogisessa muodossa ei voida tehdä automaattisia kokoteksti-indeksointeja eikä hakuja kuva- tai äänitallenteista.


title: Digitaalinen pitkäaikaissäilytys

text: Digitaaliseen dokumenttiin voi liittyä tai siihen voidaan liittää metatietoa. Metatieto voi olla dokumentin sisällön kuvailua, kuten asiasanoitusta, jonka perusteella dokumentista voidaan tehdä hakuja. Metatieto voi myös kertoa digitaalisen tallenteen teknisistä piirteistä, mikä helpottaa suunnitelmallisen pitkäaikaissäilytyksen toteuttamista. Valittu pitkäaikaissäilytyksen menetelmä vaikuttaa siihen, millaista tietoa dokumentin yhteydessä täytyy tallentaa.


title: Digitaalinen pitkäaikaissäilytys

text: Digitaaliseen pitkäaikaissäilytykseen liittyy monia aineistoa vaarantavia uhkia. Laite-, sovellus- ja tiedonsiirtovirheet vahingoittavat aineistoa välittömästi. Sähköisten laitteiden käyttöikä ei ole loputon, ja ajallaan viat lisääntyvät. Laitteet, tallennusmediat ja sovellukset ikääntyvät. Tallennusmedioiden ongelmat voidaan ryhmitellä:


title: Digitaalinen pitkäaikaissäilytys

text: Ulkoinen ja sisäinen hyökkäys tai luonnonkatastrofit luovat uhkia, jotka vaativat tietoturvapoliittista varautumista. Elokuussa 2008 Warner Music Finlandin toimitilat kärsivät savuvahingoista, jolloin muun muassa sen ainutlaatuinen valokuva-arkisto joutui vaaraan. Vahinkoa kärsineet aineistot pystyttiin kuitenkin vielä puhdistamaan ja digitoimaan.


title: Digitaalinen pitkäaikaissäilytys

text: Kopiointi tarkoittaa tässä tapauksessa analogisten aineistojen muuntamista digitaalisen formaattiin. Analogiset tallennusvälineet, kuten magneettinauhat tai c- kasetit, käyvät vanhetessaan epäluotettaviksi, eikä niitä voi tallentaa uudestaan analogisesti ilman aineiston laadun heikkenemistä. Digitaalisessa tallenteessa on sen sijaan kyse bittien säilyttämisestä, joten esimerkiksi kuvan ja äänen laatu eivät kärsi ajan kuluessa. Bittijonot sellaisenaan eivät kuitenkaan aukea käyttäjälle, joten aineistojen kuvailu kopioinnin yhteydessä on tärkeää. Kuvailutietoihin pitäisi sisällyttää, millaisella tietokoneohjelmalla aineistoa voi tarkastella. Kopiointi aiheuttaa organisaatioille taloudellisen haasteen, sillä vanhojen ja mahdollisesti rikkinäisten tallennusvälineiden käsittely vaatii aina asiantuntevan työvoiman palkkaamista.


title: Digitaalinen pitkäaikaissäilytys

text: Konvertointi on kopioinnin täydennys. Tarkoitus on tarvittaessa muuttaa tallennetut aineistot sellaiseen muotoon, jossa uudet laitteistot ja ohjelmistot voivat lukea niitä. Tätä varten täytyy olla tiedossa tallennetun aineiston formaatti ja versio. Konvertoinnissa dokumentti ei kaikissa tapauksissa säily täysin samanlaisena. Esimerkiksi taulukko voi hävitä tai vääristyä muutettaessa monipuolisemmasta formaatista yksinkertaisempaan. Konvertoinnissa pyritään usein vain intellektuaalisen sisällön säilyttämiseen, eli tehdään tietoisia muutoksia dokumentin muotoilutietoihin tai ulkoasuun. Audiovisuaalisten tiedostojen kohdalla voidaan poistaa muun muassa taustakohinaa. Tiettyihin aineistoihin, kuten juridista arvoa kantaviin asiakirjoihin, ei kuitenkaan saa tehdä mitään muutoksia, vaan niiden täytyy säilyä sellaisenaan konvertointiprosessista.


title: Digitaalinen pitkäaikaissäilytys

text: Kaikkia aineistoja ei voida lainkaan konvertoida, sillä tallennukseen käytetyn ohjelmiston muokkaaminen uuteen käyttöjärjestelmään sopivaksi on usein ylivoimainen tehtävä digitaalista arkistoa ylläpitävälle organisaatiolle. Suomessa kansallisarkisto voi lain nojalla määrätä luovutusvelvolliset lähettämään aineistonsa tietyssä standardoidussa muodossa, joka on tarpeen vaatiessa konvertoitavissa. Aineistojen käsittely on vaivattomampaa, kun arkisto koostuu vain tietyntyyppisistä dokumenteista. Kirjastot eivät voi toimia näin, vaan ne joutuvat vastaanottamaan kustantajilta paljon erityyppisiä aineistoja.


title: Digitaalinen pitkäaikaissäilytys

text: Emulointi tarkoittaa dokumentin alkuperäisen, käytöstä poistetun käyttöympäristön jäljittelyä. Kun dokumentti emuloinnin jälkeen haetaan arkistosta, arkiston käyttöliittymälaitteelle rakennetaan sen tarvitsema käyttöympäristö. Jotta arkiston ylläpitäjien ja käyttäjien ei tarvitsisi opetella vanhojen sovellusten käyttöä, voidaan laatia tarkoitusta varten katseluohjelmia. Emulointia varten dokumentin metatiedoissa täytyy kuvailla dokumentin käyttöympäristö, jolla tarkoitetaan tarvittavaa käyttöjärjestelmää sekä prosessoria.


title: Digitaalinen pitkäaikaissäilytys

text: Omien tärkeiden digitaalisten aineistojen hallinta ja säilytys on osa henkilökohtaista tiedonhallintaa (). Tavalliselle käyttäjälle tärkein toimenpide on varmuuskopioiden luominen tiedostoista. Varmuuskopioita tulisi ottaa useita, mahdollisesti eri tallennusformaateille, ja niitä tulisi säilyttää eri paikoissa kuin alkuperäisiä tiedostoja. Kopioiden toiminta tulisi varmistaa säännöllisin väliajoin ja kopiointi uusia tarvittaessa. Tiedostot voivat säilyä tallennusmuodosta riippuen käyttökuntoisena hyvinkin pitkään, mutta huolimaton säilytys tai luonnollinen kuluminen saattavat tuhota kopion jo parissa vuodessa tai nopeammin.


title: Harju (Somero)

text: Harju on kylä Somerolla Kirkkojärven etelärannalla. Sen naapurikyliä ovat Härkälä lännessä, Joensuu ja Lammi pohjoisessa ja Ihamäki idässä. Kylän väkiluku vuonna 2011 oli 410, mikä teki siitä väkiluvultaan Someron viidenneksi suurimman kylän heti Joensuun, Jaatilan, Pappilan ja Lammin jälkeen.


title: Harju (Somero)

text: Kirkonmäen kulmakunta Harjun ja Lammin kylissä on osa Someron keskustaajamaa, ja Harjun kylässä Kirkonmäen alueella sijaitsevat Someron kirkko, keskiaikainen Someron sakaristo, 1700- ja 1800-luvuilta olevat lainamakasiinit, seurakuntatalo, siunauskappeli, entinen kellotapuli ja vanha ja uusi hautausmaa, jotka yhdessä muodostavat valtakunnallisesti merkittävän rakennetun kulttuuriympäristön. Harjun kylän kautta kulkevat seututie 280 ("Helsingintie") ja kantatie 52 ("Salontie"). Someron kirkkoympäristön ohella kylän kulttuurihistoriallisiin kohteisiin kuuluu venäläinen sotilashautausmaa Lamminnummella Helsingintien varressa.


title: Harju (Somero)

text: Historialtaan Harju on kartanokylä, josta pääosa tai ajoittain koko kylä on aina 1800-luvulle asti kuulunut vuonna 1639 perustettuun Harjun kartanoon eli Rantakartanoon. Harjun kartano sijaitsee Kirkkojärven rannassa Härkäläntien varressa jonkin matkaa Someron kirkolta länteen, ja sen omistajiin on kuulunut muiden muassa Someron kirkkoherra Jacob Ritz. Vielä 1980-luvulla kartanon vanhasta rakennuskannasta oli jäljellä 1800-luvun puolivälissä rakennettu siipirakennus. Isossajaossa Harju oli samaa jakokuntaa viereisen Lammin kylän kanssa, ja Harjun ja Lammin sekä viereisten Härkälän ja Saarentaan kylien yhteisenä takamaana oli Laitiaistenmaa Tammelan rajalla; tästä on päätelty että kylät ovat kuuluneet vielä 1600-luvulle asti samaan jakokuntaan.


title: Purjehdus kesäolympialaisissa 1952 – 6mR

text: 6mR -luokan purjehdus olympiakisoissa 1952 suoritettiin Harmajalla. Kilpailu käsitti seitsemän osakilpailua, joista kukin venekunta sai laskea hyväkseen kuusi parasta sijoitusta. 55 miestä ja yksi nainen 11 kansakunnasta otti osaa kilpailuun. Luokka oli viimeistä kertaa olympiakisojen ohjelmassa, jossa se oli ollut 1908 lähtien.


text: DNF = keskeytti, DNS= Ei lähtenyt, DSQ = Diskattu


title: Harjun kartano

text: Harjun kartano voi tarkoittaa seuraavia:


title: Go-Komatsu

text: Go-Komatsu (; 1377–1433) oli perinteisen vallanperimysjärjestyksen mukaan Japanin sadas keisari. Hän nousi Nanboku-chō-kaudella eli eteläisen ja pohjoisen hovin kaudella pohjoisen hovin keisariksi vuonna 1382 isänsä Go-En’yūn jälkeen. Kun eteläisen hovin keisari Go-Kameyama suostui lopettamaan hovien väliset vihamielisyydet, Go-Komatsusta tuli vuonna 1392 koko maan legitiimi hallitsija.


title: Go-Komatsu

text: Go-Komatsu luopui vallasta vuonna 1412. Valtaistuimelle häntä seurasi hänen poikansa Shōkō. Myöhemmin hän ryhtyi buddhalaiseksi munkiksi. Hänen hautapaikkansa sijaitsee Kioton Fushimin suuralueella ja on nimeltään "Fukakusa no kita no misasagi" ().


title: Lara Magoni

text: Lara Magoni (s. 29. tammikuuta 1969 Alzano Lombardo) on italialainen entinen alppihiihtäjä. Hän edusti seuratasolla GS Fiamme Oroa.


title: Lara Magoni

text: Magoni kilpaili maailmancupissa vuosina 1990–1999. Hän voitti yhden osakilpailun, Vailin pujottelun vuonna 1997.


title: Lara Magoni

text: Magoni osallistui olympialaisiin ensimmäisen kerran vuonna 1992. Tuolloin hän keskeytti suurpujottelussa, mutta oli kahdestoista pujottelussa. Magoni osallistui seuraavana vuonna Moriokan MM-kisoihin, joissa hän sijoittui suurpujottelussa kuudenneksitoista ja kahdenneksikymmenenneksi pujottelussa. Hän oli Lillehammerin olympialaisissa 1994 suurpujottelussa seitsemäs ja pujottelussa kuudestoista. Magoni sai vuonna 1997 Sestrieren kotikisoissa hopeaa pujottelusta hävittyään kisan voittaneelle maannaiselleen Deborah Compagnonille 1,27 sekuntia. Hän osallistui samassa lajissa vielä vuoden 1998 olympialaisiin, joissa hän sijoittui viidenneksitoista ja MM-kisoihin 1999, joissa hän oli 25.


title: Härkälä (Somero)

text: Härkälä on kylä Somerolla, Kirkkojärven rannalla. Sen naapurikyliä Somerolla ovat Saarentaka lännessä, Harju idässä ja Pappila pohjoisessa. Etelässä kylään rajautuvat Häntälän ja Talvisillan kylät Somerolla sekä Kiikalan Hirvelän kylä Salossa. Kylä sijaitsee lähellä Someron keskustaajamaa, ja varsinkin Härkäläntien varressa Kirkkojärven rannassa on Someron keskustaajamaan kuuluvaa omakotiasutusta. Härkälän väkiluku vuonna 2011 oli 202, mikä teki siitä väkiluvultaan Someron yhdenneksitoista suurimman kylän. Kirkkojärven rannassa Härkälässä on Someron kaupungin uimapaikka ja veneranta.


title: Härkälä (Somero)

text: Historialtaan Härkälä on kartanokylä, jonka kaikki maat vielä 1900-luvussa kuuluivat kylässä sijaitsevalle Härkälän kartanolle. Yhdessä viereisten Saarentaan, Harjun ja Lammin kylien kanssa Härkälän kylälle on kuulunut Laitiaistenmaan takamaa Tammelan rajalla. Tästä on päätelty, että kylät vielä 1600-luvulle asti ovat muodostaneet yhden jakokunnan. Härkälän kartano sijaitsee Kirkkojärven ja Saarentaanjärven väliseen salmeen pistävällä niemellä, ja kartanon hirsirakenteinen päärakennus on 1800-luvulta.


title: Jussi-palkinnot 2011

text: Jussi-gaala 2011 järjestettiin 6. helmikuuta 2011 Helsingin Kaapelitehtaalla. Tilaisuudessa jaettiin Jussi-palkinnot vuoden 2010 parhaille elokuville. Eniten palkintoja keräsi "Rare Exports" kuudessa eri sarjassa. Toisaalta merkittävät parhaan elokuvan ja parhaan ohjauksen palkinnot sekä yleisö-Jussi menivät elokuvalle "Napapiirin sankarit". Tilaisuuden juonsi näyttelijä Maria Sid. Tilaisuus televisioitiin suorana Nelosella ja se keräsi 378 000 katsojaa.


title: Jussi-palkinnot 2011

text: Yleisö-Jussin voitti "Napapiirin sankarit".


title: Jussi-palkinnot 2011

text: Betoni-Jussin sai Matti Kassila.


title: Maud (Norjan kuningatar)

text:
Kuningatar Maud (oikealta nimeltään Maud Charlotte Mary Victoria, 26. marraskuuta 1869 Lontoo – 20. marraskuuta 1938 Lontoo) oli Norjan kuninkaan Haakon VII:n puoliso.
Hänen vanhempansa olivat Britannian kuningas Edvard VII ja kuningatar Alexandra, ja hänen isoäitinsä oli kuningatar Viktoria.


title: Maud (Norjan kuningatar)

text: Etelämantereella sijaitseva Kuningatar Maudin maa on nimetty hänen mukaansa.


title: James Kenneth Stephen

text: James Kenneth Stephen (25. helmikuuta 1859 - 3. helmikuuta 1892) oli englantilainen runoilija ja kuningas Edvard VII:n pojan, prinssi Albert Victorin, opettaja.


title: James Kenneth Stephen

text: Stephenin vanhemmat olivat lakimies James Fitzjames Stephen, josta tuli myöhemmin baronetti ja Mary Richenda Cunningham. James Kenneth tunnettiin nuoruudessaan perheenjäsenten ja tuttavien keskuudessa kutsumanimellä "Jem". Vuonna 1883 Stephenistä tuli Clarencen ja Avondalen herttuan, prinssi Albert Victorin opettaja. Stephen tunnettiin pikkutarkkana ja hyvänä puhujana.


title: James Kenneth Stephen

text: Stephen kirjoitti osittain satiirisia runoja, mutta joissakin runoissa hän kirjoitti naisista halveksuvaan ja vihaiseen sävyyn. Tämä herätti huomiota ja Stephenin otaksuttiin vihaavan naisia.


title: James Kenneth Stephen

text: Stephen kuoli vuonna 1892 vain 20 päivää oppilaansa prinssi Albert Victorin jälkeen. Kuolinsyyksi todettiin mania.


title: James Kenneth Stephen

text: Vuonna 1886 Stephen sai onnettomuuden seurauksena vakavia päävammoja ja hänellä todettiin kaksisuuntainen mielialahäiriö, josta hän kärsi monta vuotta. Hän joutui mielialahäiriön vuoksi myös mielisairaalaan Northamptoniin.


title: James Kenneth Stephen

text: Ilmeisen naisvihan ja mielisairauden johdosta Stephen yhdistettiin Viiltäjä-Jackin murhiin. Erään teorian mukaan Stephen halusi vaientaa prostituoidut, jotta hänen oppilaansa prinssi Albert Victorin salasuhde erään prostituoidun kanssa ei paljastuisi. Näitä väitteitä ei ole voitu osoittaa paikkansa pitäviksi, mutta todellisuudessa prinssi Albert Victorilla oli ollut suhde prostituoituun, jonka johdosta prinssiä oli kiristetty.


title: Matti Aarnio

text: Matti Armas Aarnio (24. helmikuuta 1901 Kouvola – 16. joulukuuta 1984) oli suomalainen upseeri ja eversti, joka kuului talvisodan kuuluisimpiin komentajiin ja ansioitui erityisesti Laatokan koillispuoleisissa mottitaisteluissa. Parhaimmillaan hän komensi oman Jääkäripataljoona 4:n lisäksi kuutta muuta pataljoona, joilla purettiin neuvostoliittolaisten puolustamia motteja. Hän sai lempinimen ”Motti-Matti” tavastaan saartaa ja lyödä vastustaja. Sodan jälkeen Aarnio toimi muun muassa Kokoomuksen talouspäällikkönä ja vakuutusalalla ylitarkastajana.


title: Matti Aarnio

text: Matti Aarnio syntyi Kouvolassa 1901. Hänen vanhempansa olivat ylijunailija Alfred Aarnio ja Serafiina Vilen. Hän kävi keskikoulun ja työskenteli kirjanpitäjänä Valtionrautateillä Kouvolassa 1917–1920.


title: Matti Aarnio

text: Aarnio liittyi suojeluskuntaan vuonna 1917 ja taisteli myöhemmin Suomen sisällisodassa valkoisten puolella. Aarnio osallistui taisteluihin Etelä-Savon rykmentissä, minkä jälkeen hän taisteli vielä Viron ja Latvian vapaussotaan kuten myös Aunuksen retkelle. Aarnio sai upseerikoulutuksen 1920-21 ja jäi armeijan palvelukseen Viipurin rykmenttiin. Hän valmistui kadettikoulusta 1927 ja sotakorkeakoulusta 1933.


title: Matti Aarnio

text: Talvisodassa majuri Aarnio toimi Jääkäripataljoona 4:n komentajana Laatokan Karjalassa. Huolimatta alivoimasta ja resurssien vähäisyydestä, suomalaiset onnistuivat motittamaan neuvostojoukot useissa kohdissa. Aarnio sai tehtäväkseen mottien purkamisen ja hän saikin tehtävään käyttöönsä oman pataljoonansa lisäksi kuusi muuta. Aarniosta syntyikin yksi talvisodan kuuluisimpia komentajia ja hän sai lempinimen Motti-Matti.


title: Matti Aarnio

text: Jatkosodassa Aarnio ylennettiin everstiksi ja hän sai komennettavakseen Jalkaväkirykmentti 56:n. Lapin sodassa Aarnio vastaavasti komensi JP 2:ta. Sotien jälkeen Aarnio toimi Jyväskylän sotilaspiirin päällikkönä. Myöhemmin kommunistien hallitsema Valtiollinen poliisi pidätti Aarnion, mutta hänen onnistui karata pidättäjiään Ruotsiin. Sieltä hän jatkoi matkaansa Yhdysvaltoihin ja edelleen Venezuelaan. Aarnio toimi uudessa kotimaassaan yleisten töiden ministeriön geodeettiosaston matemaatikkona ja professorina Kansalliskaartin kadettikoulussa. Lopulta Aarnio palasi Suomeen 1952. Hän työskenteli Kokoomuksen talouspäällikkönä 1952–1952 ja sen jälkeen vakuutusalalla ylitarkastajana ensin Fennia-Patriassa (1955–1957) ja sitten Pohja-Yhtymässä (vuodesta 1957). Vuonna 1966 hän julkaisi teoksen "Talvisodan ihme".


title: Walter Prager

text: Walter Prager (2. huhtikuuta 1910 Davos, Sveitsi – 28. toukokuuta 1984) oli sveitsiläinen alppihiihtäjä. Hän osallistui MM-kilpailuihin vuosina 1931 ja 1933. Prager voitti syöksylaskun molempina vuosina, jonka lisäksi hän oli pujottelussa viides Mürrenissä 1931.


title: Käsipallon miesten maailmanmestaruuskilpailut 2011

text: Vuoden 2011 käsipallon maailmanmestaruuskilpailut järjestettiin Ruotsissa 13. – 30. tammikuuta. Kisoihin selvisi karsintojen kautta 24 maata. Turnauksen voitti Ranska, joka voitti loppuottelussa Tanskan jatkoajan jälkeen maalein 37–35. Pronssiottelussa Espanja kaatoi isäntämaa Ruotsin 23–24.


title: Metsäaro

text: Metsäaro on yleensä lauhkealla vyöhykkeellä sijaitseva kasvillisuustyyppi, jossa kasvaa laajoja ruohostoja ja puita. Metsäaroa pidetäänkin eräänlaisena metsän ja aron välimuotona, ja sitä esiintyykin usein metsän ja aron välissä. Metsäaron sademäärän takia sen puusto koostuu hajanaisista yksittäisistä puista, mutta yhtenäistä metsäaluetta ei ole. Metsäaron sanotaankin muistuttavan jossain määrin myös trooppisen vyöhykkeen savannia. Se voi olla myös metsälaikkujen ja arolaikkujen mosaiikkimaista vuorottelua. Venäjällä metsäaro on aromaista kasvillisuutta, jossa metsää kasvaa vain muun muassa jokilaaksoissa ja rotkoissa.


title: Metsäaro

text: Lauhkean vyöhykkeen metsäaro voi rajoittua joko havu-, seka- tai lehtimetsävyöhykkeeseen. Metsäarojen biodiversiteetti on suurempi kuin aroilla, joilla elää vähemmän sekä eläin- että kasvilajeja. Metsäarolla kasvaa aroille tyypillisten pohja- ja heinäisen kenttäkerroksen kasvien lisäksi toisinaan erittäin tiheä pensaskerros ja puustokerros.


title: Metsäaro

text: Metsäaroa on esimerkiksi Itä-Euroopan lehtimetsien ja Ukrainan arojen välissä. Venäjältä tunnetaan esimerkiksi Permin lähellä oleva Kungurin metsäaro. Euraasian metsäaro ulottuu katkeamattomana vyöhykkeenä Karpaateilta Itä-Siperian Altaille asti. Ukrainassa lisäksi erillinen on Volynia–H’olmin metsäaro linjan H’olm–Lutsk–Žytomyr pohjoispuolella. Idempänä metsäaroa on muun muassa Etelä-Siperiassa ja Mongoliassa, jossa sijaitsee esimerkiksi Daurian metsäaro Mongolian-Mandzhurian aron pohjoisrajalla ja Selenge-Orkhonin metsäaro.


title: Metsäaro

text: Myös Kanadassa ja Yhdysvaltain Pohjois-Dakotassa sijaitseva preerian ja pohjoisen havumetsän välissä "aspen parkland" on metsäaroa. Metsäaroa esiintyy myös Keski-Aasian vuorilla muun muassa Iranissa, Afganistanissa ja Balochistanissa. Iranissa pensasaroa on esimerkiksi Zagrosvuorilla.


title: Metsäaro

text: Metsä rajoittuu aroon kuivuusrajana. Eri maaperän kohtien kosteusolot vaihtelevat sademäärästä riippumatta, ja eri puulajit sietävät kuivuutta eri tavoin, jolloin puuraja ja metsänraja voivat sijaita kymmenien kilometrien päässä toisistaan. Metsikköjä on laaksoissa, järvien rannoilla, jokien ja purojen varsilla. Kuivuusaroilla mahdolliset puut kasvavat vuorten pohjoisilla ja itäisillä rinteillä missä kumuuden aihauttama haihtuminen on vähäisempää kuin vastakkaisella puolella. Metsän ja aron vaihettumavyöhyke koostuu joko metsä- ja arolaikuista tai on savannia muistuttavaa metsäaroa. Kosteimmalla metsäarolla aroa on vain laikkuina metsän keskellä. Metsäarolla esiintyy muun muassa puissa pesiviä lintuja, jotka etsivät ruokaa aukealta arolta, kuten rastaat ja varikset. Metsäarolle ovat ominaisia suuret ruohokasvit, kuten mesiangervo, ukonhattu ja akileija sekä lukuisat pensaat.


title: Viirupyrstökolibri

text: Viirupyrstökolibri ("Urochroa bougueri") on eteläamerikkalainen kiitäjälintu. Se on sukunsa ainoa laji. Sen esiintymisalue ulottuu Andien rinteitä Kolumbian etelä- ja lounaisosista Ecuadoriin ja Koillis-Peruun. Lajista tunnetaan kaksi alalajia. Jules Bourcier kuvaili lajin holotyypin Ecuadorin Nanegalista vuonna 1851.


title: Schubertiadi

text: Schubertiadi tarkoittaa itävaltalaisen säveltäjän Franz Schubertin (1797–1828) ja hänen ystäviensä kokoontumisia sekä omana aikanamme konserttisarjoja ja musiikkijuhlia, joilla esitetään Schubertin musiikkia.


title: Schubertiadi

text: Franz Schubert oli luonteeltaan sisäänpäinkääntynyt ja viihtyi parhaiten sävellystyössään ja ystäviensä seurassa. Hänen suuri ystäväpiirinsä oli puoliksi porvarillista ja puoliksi boheemia. Schubertin asema piirissä oli niin keskeinen, että sen kokoontumisia alettiin kutsua "Schubertiadeiksi".


title: Schubertiadi

text: Schubertin ystäviä olivat muun muassa runoilija Johann Mayrhofer, muusikko Anselm Hüttenbrenner, oopperalaulaja Johann Michael Vogl, taidemaalari Moritz von Schwind ja kirjailija Franz von Schober, joka oli hänen läheisin ystävänsä.


title: Tyler Arnason

text: Tyler Arnason (s. 16. maaliskuuta 1979 Oklahoma City, Oklahoma, Yhdysvallat) on yhdysvaltalais-kanadalainen jääkiekkoilija, pelipaikaltaan keskushyökkääjä. Hänellä ei ole tällä hetkellä seuraa. Arnason edusti viimeksi SM-liigassa pelaavaa Espoo Bluesia helmikuussa 2011.


title: Tyler Arnason

text: NHL-seura Chicago Blackhawks varasi Arnasonin seitsemänellä kierroksella 183. pelaajana kesällä 1998. Ensimmäisellä ammattilaiskaudellaan Blackhawksissa Arnason aloitti NHL:ssä tehden 21 ottelussa tehot 3+1=4, mutta vietti suurimman osan kaudesta huonojen otteiden vuoksi AHL:ssä Norfolk Admiralsissa. Hän vakuutti AHL:ssä tehden 60 ottelussa tehot 26+30=56 ja hänet valittiin sarjan tähdistöotteluun Yhdysvaltojen joukkueeseen. Hänet valittiin myös sarjan tulokkaiden tähdistökentälliseen ja palkittiin kauden parhaana tulokkaana. Kausi 2002–2003 oli Arnasonin ensimmäinen täysi kausi NHL:ssä. Hän teki 82 ottelussa tehot 19+20=39 ja tuli valituksi tulokkaiden tähdistökentälliseen. Hän pelasi myös NHL:n nuorten tähdistöottelussa.


title: Tyler Arnason

text: Kaudella 2003–2004 Arnason teki todellisen läpimurtonsa NHL:ssä. Hän muodosti Blackhawkissa "ABC"-nimellä tunnetun nuorisoketjun laidoillaan Mark Bell ja Kyle Calder. Arnason teki 82 ottelussa tehot 22+33=55 ja oli joukkueensa tehokkain pelaaja. NHL:n työsulkukauden 2004–2005 Arnason siirtyi Ruotsin Elitserienissä pelaavaan Brynäs IF:ään, jossa hän pelasi kuitenkin vain neljä ottelua. Kaudella 2005–2006 Arnason pelasi Blackhawksissa joukkueen varakapteenina ja teki 60 ottelussa tehot 13+28=41. Joukkueen menetettyä mahdollisuudet pudotuspeleihin Arnason kaupattiin Ottawa Senatorsiin vaihdossa Brandon Bochenskiin ja toisen kierroksen varausvuoroon. Arnason pelasi Senatorsissa 19 ottelua tehoin 0+4=4 ja hänet hyllytettiin pudotuspeleissä vaikka hän oli terveenä. Senators ei antanut hänelle kauden jälkeen jatkosopimusta ja Arnasonista tuli vapaa pelaaja.


title: Tyler Arnason

text: Heinäkuussa 2006 Arnason teki yksivuotisen sopimuksen Colorado Avalanchen kanssa. Arnason palasi kaudella 2006–2007 hyvään vireeseen ja teki 82 ottelussa tehot 16+33=49. Hän pelasi kolmosketjun sentterinä ja kakkosylivoiman vakiokasvona. Vaikka Arnason jäi plus-miinus-tilastossa miinuksen puolelle, hän teki peliaikaansa nähden hyvät tehot. Arnason teki Avalanchen kanssa kahden vuoden jatkosopimuksen heinäkuussa 2007. Kausi 2007–2008 ei sujunut yhtä hyvin kuin edellinen. Vaikka Arnason paransi plus-miinus-tilastoaan hänen tehonsa laskivat 31 pisteeseen. Yksi syistä oli leikkauksen vaatinut rannevamma, jonka vuoksi häneltä jäi väliin 12 ottelua. Hän paransi kuitenkin pudotuspeleissä. Kausi 2008–2009 sujui Arnasonilta huonoimmin; 71 ottelussa syntyi tehot 5+17=22 eikä Avalanche tarjonnut hänelle jatkosopimusta.


title: Tyler Arnason

text:
Heinäkuussa 2009 Arnason teki yksivuotisen kaksisuuntaisen sopimuksen New York Rangersin kanssa. Syyskuussa 2009 Arnason epäonnistui Rangersin harjoitusleirillä ja aloitti kauden farmiseura Hartford Wolf Packissa. Marraskuussa 2009 Arnason purki sopimuksen Rangersin kanssa ja siirtyi KHL-liigaan Dinamo Riian joukkueeseen. Hänen vaikea kautensa jatkui Venäjällä ja 26 ottelussa syntyi vain tehot 4+7=11. Kauden jälkeen hän palasi Pohjois-Amerikkaan ja teki Florida Panthersin kanssa try-out-sopimuksen. Hän ei kuitenkaan läpäissyt harjoitusleiriä ja teki lokakuussa 2010 sopimuksen NLA-seura EHC Bielin kanssa. Joukkue kuitenkin pian purki Arnasonin sopimuksen.
EHC Bielin jälkeen Arnason siirtyi SM-liigassa pelaavaan Espoon Bluesiin. Arnasonin visiitti Bluesissa jäi kuitenkin lyhyeksi Bluesin purettua sopimuksen helmikuussa 2011. Hän kerkesi pelata 8 ottelua tehoin 0+4=4. Blues odotti Arnasonilta paljon enemmän. Tyler hankittiin Bluesiin ratkaisemaan pelejä ja johtamaan joukkuetta voittoihin.


title: Tyler Arnason

text: Arnason edusti Yhdysvaltoja kevään 2007 MM-kilpailuissa. Hän teki seitsemässä ottelussa tehot 1+3=4.


title: Tyler Arnason

text: Arnasonin isä Chuck Arnason on pelannut NHL:ssä laitahyökkääjänä. Arnason syntyi Oklahomassa mutta kasvoi Winnipegissä.


title: Samettikolibri

text: Samettikolibri ("Lafresnaya lafresnayi") on eteläamerikkalainen kiitäjälintu. Se on sukunsa ainoa laji. Sen esiintymisalue käsittää Kolumbian, Venezuelan, Ecuadorin ja Perun. Lajista tunnetaan viisi alalajia. A. Boissonneau kuvaili lajin holotyypin Bogotásta vuonna 1827, ja nimesi suvun sekä lajin maanmiehensä Frédéric de Lafresnayen kunniaksi.


title: Isosailio

text: Isosailio eli kisantti ("Calandrinia grandiflora", syn. "Cistanthe grandiflora") on ruohovartinen kukkiva kasvi. Se kasvaa noin 40 senttimetriä korkeaksi ja kukkii suurin vaaleanpunaisin kukin. Lehdet ovat sinivihreänä ruusukkeena maata vasten. Se on kotoisin Chilesta, mutta sitä kasvatetaan koristekasvina ympäri maailmaa.


title: Peitsikolibri

text: Peitsikolibri ("Ensifera ensifera") on amerikkalainen kiitäjälintu. Se on sukunsa ainoa laji. Sen esiintymisalue ulottuu Andien rinteillä Kolumbiasta ja Venezuelasta Ecuadoriin, Peruun ja Bolivian koillisosiin. A. Boissonneau kuvaili lajin holotyypin Bogotásta vuonna 1839.


title: Anja Haas

text: Anja Haas (s. 30. toukokuuta 1971 Gerlos) on itävaltalainen entinen alppihiihtäjä. Hän edusti seuratasolla Wintersportverein Gerlosia.


title: Anja Haas

text: Haas kilpaili maailmancupissa vuosina 1989–1995. Hän voitti yhteensä kolme osakilpailua, kaikki syöksylaskussa.


title: Anja Haas

text: Haas sai syöksylaskussa juniorien MM-pronssia vuonna 1989. Hän sai samasta lajista MM-pronssia aikuisten kisoissa neljä vuotta myöhemmin Moriokassa. Haas osallistui seuraavana vuonna Lillehammerin olympialaisiin, joissa hän oli syöksylaskussa 31. ja keskeytti alppiyhdistetyn. Kyseiset kisat jäivät hänen viimeisiksi arvokisoikseen.


title: Ensifera

text: Ensifera tarkoittaa seuraavia asioita:


title: Punasuppilo

text: Punasuppilo (siemenluetteloissa myös chilenkello, "Lapageria rosea") on punakukkainen köynnöskasvi. Sen kukat kasvavat noin 7 senttimetriä pitkiksi, ja niiden sisäpinnalla on valkeita pilkkuja. Lehdet ovat kiiltävät ja sydämenmuotoiset. Kasvi on Chilen kansalliskukka.


title: Kultela

text: Kultela on kylä Somerolla. Kylän keskusalue on aiemmin muodostanut oman taajamansa, joka sittemmin on kasvanut yhteen Someron keskustaajaman kanssa.


title: Kultela

text: Kylä sijaitsee Hämeen Härkätien (yhdystie 2802) varressa Someron keskustaajaman itäpuolella ja muodostaa siihen liittyvän pientalotaajaman. Vielä vuosien 1960 ja 1970 väestönlaskennoissa Kultela määriteltiin erilliseksi taajamaksi, joka yhdessä Someron keskustaajaman kanssa oli toinen Someron kahdesta tilastollisesta taajamasta. Vuonna 1990 taajamat olivat jo kasvaneet yhteen ja Kultelan taajama-asutus luettiin osaksi Someron keskustaajamaa. Kultelan naapurikyliä ovat Somerolla Joensuu lännessä, Ihamäki etelässä, Ylenjoki ja Pajula Idässä sekä Laitiainen ja Tammelan Torro pohjoisessa. Kylän väkiluku vuonna 2011 oli 239, mikä teki siitä väkiluvultaan Someron kahdeksanneksi suurimman kylän.


title: Kultela

text: Kylän luonnonympäristöä hallitsee Paimionjoen vesistöön kuuluva, Someron Hirsjärveen laskeva Pajulanjoki eli Virkaanjoki, jonka rannassa, Ylenjoen sillan päässä ovat sijainneet Kultelan keskiaikainen kylätontti ja kylän vanhimmat pellot. Kylän pohjoisosan kallioiset metsät liittyvät Tammelan ylänköön ja toimivat Someron keskustaajaman lähivirkistysalueina. Kylän eteläosassa maaperä on pääosin savea ja kylä onkin tunnettu jo 1800-luvulla alkaneesta savenvaluperinteestään ja 1930-luvulla alkaneesta tiiliteollisuudesta.


title: Kultela

text: Kultelassa toimii Kultelan kyläyhdistys ry, jonka toimintaan kuuluu muun muassa vuodesta 2002 vuosittain järjestetty, kylän saviperinteestä ammentava Savi palaa -tapahtuma. Saviperinteeseen liittyy myös Somero-seuran ylläpitämä Kultelan savenvalajamuseo Hämeen härkätien varressa. Kylätoiminta Kultelassa on vireää ja sen tuloksena on syntynyt muun muassa vuonna 2009 ilmestynyt kyläkirja "Kultela - Punasaven kylä". Vuonna 2006 Kultela valittiin Varsinais-Suomen vuoden kyläksi.


title: Kultela

text: Tunnettuihin kultelasta kotoisin olleisiin kuuluu Toivakassa kirkkoherrana toiminut rovasti Kalle Lukumies, jonka poika oli kuvataiteilija Pellervo Lukumies. Kylän viimeinen savenvalaja oli Kalle Männistö, jonka verstaasta tehtiin Kultelan savenvalajamuseo. Kultelan seudulla vaikutti myös kuvataiteilija Juhani Harri asuessaan ja työskennellessään Somerolla.


title: Ko Pha Ngan

text: Ko Pha Ngan (tai Koh Phangan, [kɔ̀ʔ pʰa.ŋan]) on Thaimaahan kuuluva saari Siaminlahdella. Se sijaitsee Surat Thanin provinssissa lähellä Kran kannasta. Sen naapurisaaria ovat Ko Samui ja Ko Tao.


title: Ko Pha Ngan

text: Ko Pha Ngan tunnetaan täydenkuunjuhlista.


title: Sophie Taxell

text: Sophie Taxell (20. kesäkuuta 1911 Leppävirta – 14. syyskuuta 1996) oli suomalainen taidemaalari ja kuvataiteilija. Hän asui myös Port Charlottessa, Floridassa.


title: Sophie Taxell

text: Sophie Taxell opiskeli Vapaassa taidekoulussa vuosina 1944–1948 ja debytoi Helsingissä vuonna 1950. Uransa aikana hän piti lukuisia näyttelyjä Suomessa. Yhdysvalloissa hän osallistui näyttelyihin Washington D.C.ssä, Annapoliksessa Virginiassa, Marylandin Bethesdassa ja Floridan Punta Gordassa. Italiassa hän osallistui taidenäyttelyyn Venetsiassa. Töistään hän sai kunniaa sekä Yhdysvalloissa että Italiassa. Taxell oli sekä Suomen Kuvataiteilijasenioreiden että Charlotte County Art Guildin (USA) jäsen. Hänen vanhempansa olivat puuseppä Pekka Mykrä ja Lyydia Mykrä, o.s. Kauhanen. Sophie Taxell oli naimisissa typografi Christian Taxellin kanssa.


title: Sophie Taxell

text: Sophie Taxellin töitä on muun muassa Ateneumissa ja Washington D.C.n yleisessä kirjastossa. Hän oli Ryhmä X/10:n perustajajäseniä.


title: Mika Halava

text: Mika Halava (s. 20. toukokuuta 1987 Pori) on suomalainen jääkiekkoilija. Hän on pelipaikaltaan vasen laitahyökkääjä ja laukoo oikealta.


title: Mika Halava

text: 4-vuotiaana jääkiekon aloittanut Halava on Porin Ässien kasvatti. Hänet nostettiin kaudeksi 2006–2007 vuoden mittaisella sopimuksella joukkueen SM-liigarinkiin. Halava pelasi kauden aikana neljä SM-liigaottelua ilman tehopisteitä. Kaudella 2007–2008 hän ei pelannut SM-liigassa otteluakaan. Halava teki Ässien A-nuorissa tehot 18+16=34, joilla hän oli joukkueen paras maalintekijä Sakari Salmisen kanssa sekä kolmanneksi paras pistemies. Halava keräsi myös 103 jäähyminuuttia, joilla hän sijoittui A-nuorten SM-liigan jäähypörssissä viidenneksi. Halava voitti A-nuorten SM-hopeaa keväällä 2008.


title: Mika Halava

text: Kesäkuussa 2008 Halava siirtyi try-outille Mestis-joukkue KooKoohon, mutta hän jäi elokuussa ilman sopimusta. Halava pelasi kautensa HC Luvian riveissä III-divisioonaa sekä II-divisioonan karsintoja, joiden pistepörssin hän voitti tekemällä 13 ottelussa tehot 23+23=46. Kauden 2009–2010 Halava pelasi Ranskan pääsarjaa, Ligue Magnusia Pingouins de Morzinen joukkueessa.


title: Mika Halava

text: Huhtikuussa 2010 Halava teki yksivuotisen sopimuksen Vaasan Sportin kanssa. Hän oli kaudella 2010–2011 tehoilla 11+17=28 joukkueen kolmanneksi paras pistemies sekä toiseksi paras maalintekijä Mika Kujanpään kanssa. Halava voitti Mestiksen mestaruuden keväällä 2011. Hän teki Sportin kanssa vuoden mittaisen jatkosopimuksen huhtikuussa 2011. Kaudella 2011–2012 Halava sijoittui TuTon Ville-Vesa Vainiolan kanssa tehoilla 20+23=43 koko Mestiksen pistepörssissä kolmanneksi joukkuetoverinsa Jussi Tapion ja Jokipoikien Juuso Rajalan jälkeen. Hän oli myös Sportin paras maalintekijä ja sijoittui Mestiksen maalipörssissä kolmanneksi TuTon Aki Keinäsen ja Jokipoikien Olavi Vauhkosen jälkeen. Halava voitti kauden päätteeksi Mestiksen-mestaruuden ja hänet valittiin toiseen tähdistökentälliseen.


title: Mika Halava

text: Elokuussa 2012 Halava siirtyi saman kuun lopulle kestäneelle try-outille Oulun Kärppiin. Tämän jälkeen hänen koeaikaansa jatkettiin syyskuun loppuun. Lokakuun alussa Halava jatkoi koeaikaansa toistamiseen kuukaudella. Marraskuun maaottelutauolla hänet vapautettiin etsimään itselleen uusi joukkue. Halava ehti pelata Kärpissä 16 runkosarjaottelua tehopistein 1+1=2. Hän teki liigauransa avausmaalin 25. lokakuuta 2012 ylivoimalla vierasottelussa Pelicansia vastaan. Halava palasi maaottelutauon jälkeen loppukaudeksi 2012–2013 Sportiin, kun vaasalainen kannattajayhdistys "Red Army" lahjoitti joukkueelle rahallista avustusta. Hänen runkosarjansa jäi loppukaudella kuitenkin vain 15 ottelun mittaiseksi sormimurtuman takia. Toukokuussa 2013 Halava teki 1+1-vuotisen jatkosopimuksen Sportin kanssa.


title: Mika Halava

text: Kaudella 2013–2014 Halava ei vastannut häneen kohdistuneisiin odotuksiin ja hän keräsi tehopisteiden sijasta enemmän turhia jäähyminuutteja. Sport nostettiin kaudeksi 2014–2015 SM-liigaan. Halava käytti sopimuksessaan olleen pelaajan option ja teki vuoden mittaisen jatkosopimuksen Sportin kanssa huhtikuussa 2014, mutta joukkueella ei ollut hänelle kuitenkaan käyttöä ja Sport halusi purkaa Halavan sopimuksen. Molemmat osapuolet riitaantuivat ja Halava vaati itselleen yleisen sopimuskäytännön mukaista purkurahaa. Syntyi pieni kohu, kun hän kertoi "Pohjalaisen" haastattelussa Sportin tarjonneen hänelle rahakorvauksen sijasta vanhoja varusteita ja ehdottaneen Halavan myyvän ne itse eteenpäin saadakseen osan korvauksistaan. Halavan sopimus purettiin lopulta toukokuun lopulla.


title: Mika Halava

text: Halava siirtyi kaudeksi 2014–2015 vuoden mittaisella sopimuksella Suomi-sarjajoukkue Waasa Red Ducksiin. Hänestä tuli joukkueen kapteeni. Halava oli runkosarjan päätyttyäkin Red Ducksin paras pistemies ja syöttäjä tehoilla 15+17=32, vaikka hän kesken kauden, helmikuussa 2015 loppukaudeksi Kokkolan Hermekseen. Kevään 2015 pudotuspeleissä Halava jakoi kuudella osumallaan joukkueen sisäisen maalipörssin voiton Janne Kivilahden kanssa ja voitti kauden päätteeksi Suomi-sarjan hopeaa.


title: Mika Halava

text: Kaudeksi 2015–2016 Halava siirtyi vuoden mittaisella sopimuksella Norjan toiseksi korkeimmalle sarjatasolla I-divisioonan Tønsberg Vikingsiin. Hän voitti kauden päätteeksi sarjan mestaruuden.


title: Mika Halava

text: Halava on pelannut seitsemän poikien maaottelua.


title: Mika Halava

text: Halava on pelannut jääkiekon ohella 15-vuotiaaksi asti myös salibandya ja jalkapalloa. Hänen serkkunsa on Ässien puolustaja Teemu Vuorisalo.


title: Taulukauppiaat

text: Taulukauppiaat on vuonna 2010 ensi-iltansa saanut Juho Kuosmasen ohjaama suomalainen elokuva. Elokuvan pääosassa nuorta autonkuljettajaa näyttelee ensikertalainen Teppo Manner. Elokuvan toisen tuottajan Auli Mantilan huomattiin pitkän pohdinnan jälkeen sopivan parhaiten toiseen pääosaan, taidemaalari Luukkosen rooliin. Tauluja markkinoivana kauppamiehenä nähdään muusikko ja harrastajanäyttelijä Tuomas Airola.


title: Taulukauppiaat

text: Elokuva voitti ykköspalkinnon Cannesissa Cinéfondationin nuorten elokuvantekijöiden sarjassa. Elokuva sai myös viisi Jussi-ehdokkuutta vuoden parhaasta elokuvasta, ohjauksesta, käsikirjoituksesta, lavastuksesta ja naispääosasta.


title: Telstar (täsmennyssivu)

text: Telstar voi tarkoittaa seuraavaa:


title: Kanelo

text: Kanelo ("Drimys winteri") on ikivihreä puu, joka voi kasvaa 20 metriä korkeaksi. Se kasvaa luonnonvaraisena Chilessä ja Argentiinassa, ja sitä kasvatetaan koristekasvina muuallakin.


title: Kanelo

text: Puun nahkeat lehdet tuoksuvat aromaattisen pippuurimaisilta, kun niitä murskataan. Terttuina kasvavat valkoiset kukat tuoksuvat miedosti. Niiden halkaisija on pari senttiä ja keskusta keltainen.


title: Kanelo

text: Kanelon kuori on tuoksuvaa, ja sitä käytetään kuivattuna ja jauhettuna mausteeksi. Siinä on C-vitamiinia, joten sitä on käytetty keripukin torjuntaan.


title: Kanelo

text: Puu on mapuche-kansan pyhä puu.


title: Jan Poortvliet

text: Jan Poortvliet (s. 21. syyskuuta 1955 Arnemuiden, Alankomaat) on alankomaalainen entinen jalkapalloilija ja nykyinen jalkapallovalmentaja. Pelipaikaltaan Poortvliet oli puolustaja. Viimeksi hän toimi FC Den Boschin päävalmentajana.


title: Jan Poortvliet

text: Poortvliet on pelannut yksissä MM-kilpailuissa 1978, jolloin Alankomaat hävisi loppuottelussa Argentiinalle. Poorvliet pelasi vuoden 1978 kisoissa kuusi ottelua. Yhteensä hänelle kertyi maaotteluita 19, joissa hän teki yhden maalin. Poorvliet osallistui myös Italian EM-kilpailuihin 1980, jossa Alankomaat jäivät alkulohkoon.


title: Jan Poortvliet

text: Poortvliet on pelannut useissa eri seuroissa, mutta suurimman osan urastaan hän pelasi PSV Eindhovenissa ja Nîmes Olympiquessa. Pelaajauransa jälkeen hän on valmentanut muun muassa Southamptonia, FC Eindhovenia ja Roosendaalia.


title: Patagoniansypressi

text: Patagoniansypressi ("Fitzroya cupressoides") on sypressikasvien heimoon ("Cupressaceae") kuuluva havupuulaji. Se on patagoniansypressien suvun ("Fitzroya") ainoa laji. Patagoniansypressi kasvaa luonnossa Etelä-Amerikan eteläosan länsirannikon lauhkean vyöhykkeen sademetsissä. Puita hakattiin laajalti 1600-luvulta alkaen, ja niiden kasvualueen arvioidaan olevan enää 15 prosenttia alkuperäisestä. IUCN on luokitellut lajin erittäin uhanalaiseksi.


title: Patagoniansypressi

text: Patagoniansypressi on suurikokoinen puu. Laji voi kasvaa yli 60 metriä korkeaksi ja rungon halkaisijaltaan kolmimetriseksi. Oksat ovat usein päädyistään riippuvia. Kaarna on punertavaa, säikeistä ja halkeilee suikaleina.


title: Patagoniansypressi

text: Lehdet kasvavat oksissa säteittäin kolmen kiehkuroina. Ne ovat pitkän suomumaisia, tylppäkärkisiä, jäykkiä ja kaarevia. Lehdillä on johteinen kantaosa sekä vapaa kärkiosa, joka on noin 3,5 millimetriä pitkä. Lehtien erityistuntomerkki ovat molemminpuoliset kaksi valkoista ilmarakojuovaa.


title: Patagoniansypressi

text: Patagoniansypressin tiheissä oksakimpuissa on usein runsaasti pieniä käpyjä. Laji on yleensä kaksikotinen, joten hedekävyt ja emikävyt kasvavat tavallisesti eri puuyksilöissä. Myös yksikotisia yksilöitä esiintyy. Hedekävyt kasvavat yksittäin lehtihangoissa lähellä versojen kärkeä. Ne muodostuvat 15–24 hedelehdestä, jotka kasvavat säteittäin kolmen kiehkuroina. Siemeniä tuottavat emikävyt kasvavat yksittäin lyhyiden versojen kärjissä. Ne ovat pyöreitä, noin 6–8 millimetriä halkaisijaltaan ja koostuvat yleensä yhdeksästä käpysuomusta, jotka kasvavat säteittäin vuorottaisina kolmen kiehkuroina. Kolme alinta käpysuomua ovat steriilejä, eivätkä tuota siemeniä. Kävyt kypsyvät yhden kasvukauden aikana. Siemenet ovat munanmuotoisia ja niillä on kaksi tai kolme lenninsiipeä.


title: Patagoniansypressi

text: Patagoniansypressi voi elää jopa yli 3 000 vuotta vanhaksi. Vanhin tunnettu puu on ollut iältään 3 622 vuotta. Laji on Etelä-Amerikan luonnonvaraisista puulajeista suurikokoisimpia, sekä toiseksi pitkäikäisin kaikista tunnetuista yksittäisistä puista.


title: Patagoniansypressi

text: Patagoniansypressi on geneettisesti polyploidinen laji, mikä on hyvin harvinaista havupuille. Tutkitut yksilöt ovat tetraploidisia eli niillä on nelinkertainen kromosomisto. Ainoa toinen tunnettu säännöllisesti polyploidinen havupuulaji on heksaploidinen punapuu ("Sequoia sempervirens") kaikkien muiden lajien ollessa diploidisia. Lajin kromosomiluku on n = 11.


title: Patagoniansypressi

text: Patagoniansypressi esiintyy Etelä-Amerikan eteläosassa Patagonian länsirannikolla eteläisen Chilen ja Argentiinan lauhkean vyöhykkeen sademetsissä merenpinnasta noin 900 metrin korkeuteen.


title: Patagoniansypressi

text: Patagoniansypressin kannat eivät pysty uudistumaan normaalioloissa vuorten alaosissa 100–800 metrin korkeudella, vaan ainoastaan suurten luonnonmullistusten, kuten maanvyörymien raivattua metsään aukeita. Koska laji voi elää tuhansia vuosia, luonnonmullistuksia tapahtuu kuitenkin useita kertoja yhden puusukupolven aikana. Korkeammalla vuoristossa yli 800 metrin korkeudessa puu voi onnistuneesti lisääntyä myös avoimissa vanhoissa metsissä.


title: Patagoniansypressi

text: Patagoniansypressi muodostaa harvoin puhtaan yksilajisia metsiä. Sen seuralaislajistoon kuuluu muita havupuita, kuten ristisypressi ("Pilgerodendron uviferum"), pilvipodokarpus ("Podocarpus nubigenus") ja prinssinkuusi ("Saxegothaea conspicua") sekä koppisiemenisiä puita kuten kanelo ("Drimys winteri"), tummaetelänpyökki ("Nothofagus dombeyi") ja eukryfialaji "Eucryphia cordifolia".


title: Patagoniansypressi

text: Patagoniansypressin puuaines on kevyttä, kestävää, suorasyistä ja helposti työstettävää. Sitä käytettiin 1600-luvulta 1900-luvun puoleenväliin päreisiin, huonekaluihin ja rakentamiseen. Puu kuitenkin harvinaistui huomattavasti laajan käytön seurauksena, ja se suojeltiin vuonna 1976. Nykyisellään lajia pidetään erittäin uhanalaisena. Lajia on istutettu jonkun verran koristekasvina muualla lauhkeilla vyöhykkeillä, varsinkin Britanniaan. Euroopassa puu jää yleensä kuitenkin pienemmäksi, alle 20-metriseksi.


title: Darzamat

text:
Darzamat on puolalainen sinfonisen black metalin yhtye, joka on perustettu vuonna 1995 Katowicessa, Puolassa.
Studioalbumit


title: Darzamat

text: EP:t


title: East Gwillimbury

text: East Gwillimbury on 21 069 asukkaan (2006) kaupunki Ontarion provinssin kaakkoisosassa Kanadassa. East Gwillimbury sijaitsee Yorkin piirikunnassa ja kuuluu Toronton metropolialueeseen sekä niin sanottuun Kultaisen hevosenkengän alueeseen, joka on tiheästi asuttua ja teollistunutta urbaania aluetta.


title: East Gwillimbury

text: Kaupunki muodostettiin yhdistämällä East Gwillimburyn kunta, Holland Landingin, Queensvillen, Sharonin ja Mount Albertin kylät yksiportaisen East Gwillimburyn kaupungin hallinnon alle. Kaupungin nimesi Ylä-Kanadan ensimmäinen varakuvernöörin John Graves Simcoen vaimonsa Elizabeth Simcoen (omaa sukua Gwillim) kunniaksi.


title: East Gwillimbury

text: Ylä-Kanadan varakuvernööri Simcoe suunnitteli 1700-luvun loppupuolella reittiä Yorkista (nykyinen Toronto) Georgian Bayssä sijaitsevaan laivastotukikohtaan. reitin varrella sijainnut East Gwillimburyn kartoitus ja ensimmäinen kaava tehtiin vuonna 1800. Monet ensimmäisistä asukkaista olivat brittiläisiä lojalisteja sekä kveekareita, jotka pakenivat Yhdysvalloissa kokemaansa vainoa ja saivat harjoittaa vapaasti uskontoaan uudella alueella. Asutus keskittyi viidelle erilliselle asuialueelle, Holland Landing, River Drive Park, Queensville, Sharon ja Mount Albert.


title: Riley O’Neill

text: Riley O’Neill (s. 9. syyskuuta 1985 Vancouver, Brittiläinen Kolumbia, Kanada) on kanadalainen jalkapalloilija, joka pelaa nykyisin kotimaassaan Kanadassa Victoria Highlanders FC:n joukkueessa . Hän on pelipaikaltaan hyökkääjä.


title: Riley O’Neill

text: O’Neill opiskeli Kentuckyn yliopistossa ja pelasi opintojensa ohella yliopiston joukkueessa Wildcatsissä vuosina 2003–2006. Hän on 28 maalillaan ja 16 syötöllään kärkiviisikossa yliopiston kaikkien aikojen maali-, syöttö- ja pistetilastossa. Colorado Rapids varasi O’Neillin Major League Socceriin vuoden 2007 MLS Supplemental Draft -varaustilaisuudessa. Myöhemmin samana vuonna hänen MLS-oikeutensa siirtyivät Toronto FC:lle vaihtokaupassa, jossa Colorado hankki hyökkääjä Conor Caseyn.


title: Riley O’Neill

text: MLS:ssä pelaamiseen sijaan O’Neill muutti Eurooppaan, jossa hän kävi useiden saksalais- ja tanskalaisseurojen testissä ja teki lopulta sopimuksen Saksan kolmanneksi korkeimmalla sarjatasolla Regionalligassa pelanneen SV Wilhelmshavenin kanssa tammikuussa 2007. Puolentoista Wilhelmshavenissa vietetyn kauden jälkeen hän siirtyi 3. Ligan Eintracht Braunschweigiin, josta palasi yhden kauden jälkeen Wilhelmshaveniin.


title: Riley O’Neill

text: Tammikuussa 2011 O’Neill siirtyi Suomen Veikkausliigan Myllykosken Palloon. Hän oli kauden alun sivussa nivustyrän vuoksi ja debytoi liigassa vasta kesäkuussa. Kolmannessa ottelussaan 19. kesäkuuta Jaroa vastaan hän teki hattutempun muutamassa minuutissa päästyään vaihdosta kentälle ottelun lopulla. Kaikkiaan hän pelasi MYPAssa kahden kauden aikana 53 ottelussa ja teki 12 maalia.


title: Riley O’Neill

text: O’Neill on pelannut Kanadan alle 17-vuotiaiden ja alle 20-vuotiaiden maajoukkueessa. Jälkimmäisen kanssa hän osallistui vuoden 2005 nuorten maailmanmestaruuskilpailuihin, jossa hän pelasi kahdessa ottelussa.


title: Página/12

text: Página/12 on Argentiinassa Buenos Airesissa ilmestyvä 1987 perustettu sanomalehti. Lehti on vasemmalle suuntautunut, ja sen lukijakunta on älymystöä. Lehden perustivat toimittaja Jorge Lanata, kirjailija Osvaldo Soriano ja tutkiva journalisti Horacio Verbitsky. Lehden omisti äärivasemmistolaisen ERP:n jäsen Fernando Sokolowicz, kunnes lehti joutui taloudellisiin vaikeuksiin ja sen pelasti 1994 Grupo Clarín.


title: Página/12

text: Lehden vakituisiin kirjoittajiin kuuluu useita kansainvälisesti tunnettuja nimiä, kuten tutkiva journalisti, kirjailija Horacio Verbitsky, historioitsija Osvaldo Bayer, yhteiskuntatieteilijä José Natanson, Cervantes-palkinnon saanut runoilija Juan Gelman, jalkapallotoimittaja, kirjailija ja sarjakuvakirjoittaja Juan Sasturain ja uruguaylainen toimittaja Eduardo Galeano.


title: Página/12

text: Página sai toukokuussa 2007 Espanjan hallituksen tukemalta "Casa América Catalunyalta" palkinnon sananvapauden edistämisestä..


title: Isku (musiikki)

text: Isku on sävellysten ajallinen perusyksikkö, joista tahti koostuu.


title: Isku (musiikki)

text: Iskujen yhteiskeston tahdissa voidaan katsoa jakautuvan "iskuyksiköihin", joskin tahti voidaan jakaa muullakin tavoin. Samaten sävellysten iskuyksiköiden soittonopeudesta voidaan käyttää termiä "iskua minuutissa" (engl. "beats per minute"), joka on synonyymi "metronomiluvulle". Kolmas yleinen termi esitysnopeudelle on "tempo".


title: Isku (musiikki)

text: Notaatiomerkinnöissa on käytetty iskujen kestoon liittyviä pitkiä eli neljän kokonuotin pituisia "longa"-merkintöjä ja kaksoiskokonuotin pituisia "brevis"-aika-arvomerkintöjä jo 1200–1400-luvuilla. Paperin kehittymisen myötä yleistyivät lyhyempikestoiset merkinnät, "semispondee" eli kokonuotti sekä "spondee" eli puolinuotti. Neljäsosapitkät aika-arvomerkinnät tai nuotit alkoivat olla yleisiä Barokin aikaan.


title: Rhodophiala

text: Rhodophiala on narsissikasveihin kuuluvien sipulikasvien suku. Siihen kuuluu noin 30 jäsentä, jotka elävät luonnonvaraisina Etelä-Amerikassa, lähinnä Argentiinassa ja Chilessä. Kasvilla on liljamainen kukka lehdettömän varren päässä ja sipulista lähtevät kapeat lehdet. Monia niistä viljellään koristekasveina.


title: Seppo Sairanen (jalkapalloilija)

text: Seppo Sairanen (s. 23. maaliskuuta 1952) on suomalainen jalkapallovalmentaja ja entinen jalkapalloilija.


title: Seppo Sairanen (jalkapalloilija)

text: Maalivahtina pelannut Sairanen edusti urallaan pääsarjatasolla Porin Ässiä, Turun Pyrkivää, Tampereen Ilvestä ja Porin Pallo-Tovereita. Hän voitti pelaajana Suomen mestaruuden Ilveksessä vuonna 1983. Kaikkiaan Sairanen pelasi kahdeksan kauden aikana 150 SM-sarjan ottelua.


title: Seppo Sairanen (jalkapalloilija)

text: Suomen jalkapallomaajoukkueessa hän pelasi seitsemän maaottelua vuosina 1979–1980.


title: Seppo Sairanen (jalkapalloilija)

text: Pelaajauran jälkeen Sairanen on valmentanut muun muassa FC Jazzia, jossa hän saavutti SM-pronssia vuonna 1992.


title: Isku

text: Isku voi tarkoittaa ainakin seuraavia:


title: Julio Olarticoechea

text: Julio Jorge Olarticoechea (18. lokakuuta 1958 Saladillo, Argentiina) on entinen argentiinalainen jalkapalloilija. Hän pelasi pääosan urastaan Racing Clubissa, River Platessa ja Mandiyússa mutta pelasi myös muissa joukkueissa. Hän pelasi kaksissa MM-kilpailuissa (1986 ja 1990), ja hänet oli valittu myös 1982, mutta hän ei kuitenkaan pelannut tuolloin. Olarticoechea pelasi MM-kilpailuissa yhteensä 12 ottelua ja saavutti yhden maailmanmestaruuden (1986) ja yhden MM-hopean (1990).


title: Matti Salmelainen

text: Matti Salmelainen (s. 19. helmikuuta 1932 Kymi) on entinen suomalainen jalkapalloilija.


title: Matti Salmelainen

text: Laitahyökkääjänä pelannut Salmelainen edusti urallaan Kotkan Työväen Palloilijoita 1951–1956, Kiffeniä 1957–1958 ja Pallo-Poikia 1960. Hän voitti KTP:ssa Suomen mestaruuden 1951 ja 1952. Kaikkiaan Salmelainen pelasi seitsemän kauden aikana 70 mestaruussarjan ottelua, joissa hän teki 29 maalia.


title: Matti Salmelainen

text: Salmelainen pelasi Suomen maajoukkueessa yhden maaottelun vuonna 1955.


title: Lasse Salo

text: Lasse Salo (s. 13. maaliskuuta 1917) on entinen suomalainen jalkapalloilija, joka pelasi yhden A-maaottelun vuonna 1941.


title: Lasse Salo

text: Laitahyökkääjänä jalkapalloa pelannut Salo aloitti uransa Työväen Urheiluliiton pelanneessa Helsingin Ponnistuksessa, josta hän siirtyi Helsingin Tovereihin vuonna 1938. Salo pelasi kolmen mestaruussarjakauden aikana 27 ottelua, joissa hän teki 12 maalia. Sotavuosein jälkeen Salo edusti vielä Suomensarjassa pelannutta Kallion Palloseuraa 1945–1950. Suomensarjassa hän viimeisteli 54 maalia seitsemässä kaudessa.


title: Lasse Salo

text: Vuoden 1937 Wienin työläisolympialaisissa Salo edusti Työväen Urheiluliiton jalkapallojoukkuetta. Ainoan A-maaottelunsa hän pelasi Saksaa vastaan lokakuussa 1941 Helsingissä.


title: Lasse Salo

text: Salo pelasi myös jääpalloa Helsingin Ponnistuksessa.


title: Sulo Salo

text: Sulo Ludvig Salo (16. marraskuuta 1909 – 12. toukokuuta 1995) oli suomalainen jalkapalloilija ja jääkiekkoilija.


title: Sulo Salo

text: Välihyökkääjänä jalkapalloa pelannut Salo edusti koko uransa Helsingin Jalkapalloklubia vuosina 1932–1949. Hän voitti seurassa Suomen mestaruuden 1936 ja 1938. Kaikkiaan Salo pelasi 14 kauden aikana 148 mestaruussarjan ottelua, joissa hän teki 75 maalia. Suomen maajoukkuetta Salo edusti kolmessa maaottelussa vuosina 1937–1941.


title: Sulo Salo

text: Salo pelasi myös jääkiekkoa HJK:ssa, jossa hän voitti muun muassa Suomen mestaruuden 1937.


title: Tahti

text: Tahti koostuu tahtiosoituksen ilmoittamasta määrästä iskuja. Nuottikirjoituksessa tahdit erotetaan toisistaan viivaston poikki merkityillä pystysuorilla tahtiviivoilla. Tahtiviivoilla pyritään jäsentämään teosta ja helpottamaan nuotinlukua. Yleensä teoksen tahdin ensimmäinen nuotti, isku, soitetaan voimakkaammin kuin tahdin muut nuotit.


title: Tahti

text: Musiikkia kuunnellessa havaittava "musiikillinen tahti" ei välttämättä jakaudu nuottiviivaston merkitsemiin tahteihin (esim. "kohotahti", "vajaatahti").


title: Tahti

text: Tahtia ei tule sekoittaa termiin tempo.


title: My Bonnie Lies over the Ocean

text: My Bonnie Lies over the Ocean (myös ja "Bring Back My Bonnie to Me") on skotlantilainen kansanlaulu. Nykyisin se on länsimaissa yleinen lastenlaulu ja yhteislaulu. Suomenkielisen version ”Merimieslaulun” sanat (”Nyt tuulet nuo viestin jo toivat”) on tehnyt Maija Konttinen.


title: Ammunta kesäolympialaisissa 1952 – miesten 50 metrin vapaapistooli

text: Helsingin olympiakisojen 50 metrin vapaapistooliammuntaan osallistui 48 ampujaa 28 eri maasta. Kilpailu suoritettiin maanantaina 27. heinäkuuta kuutena kymmenen laukauksen sarjana. Kaikkiaan 18 harjoituslaukausta sallittiin ennen kilpailua tai sarjojen välissä. Torsten Ullmanin maailman- ja olympiaennätys 559 vuodelta 1936 jäi rikkomatta.


title: Olle Spring

text: Karl Olof ”Olle” Spring (s. 3. heinäkuuta 1942 Porvoo) on suomalainen toimittaja.


title: Olle Spring

text: Spring työskenteli yli 40 vuoden ajan Västra Nyland -lehden palveluksessa. Hän toimi vuosina 1962–1965 lehden toimittajana, vuosina 1965–1971 toimitussihteerinä, vuosina 1971–1979 toimituspäällikkönä ja vuosina 1979–2005 päätoimittajana. Hän on toiminut myös Svenska folkskolans vänner -yhdistyksen lehden Svenskbygdenin toimittajana vuodesta 1988 ja yhdistyksen julkaiseman SFV-kalendernin toimittajana vuodesta 1989.


title: Olle Spring

text: Paitsi omalla nimellään, Spring on kirjoittanut myös nimimerkillä Kosack. Vuonna 1979 julkaistiin hänen, Ralf Norrmanin (nimimerkki R-man) ja Bo Stenströmin (nimimerkki Sofflockes) pakinakokoelma nimeltä "Treskalldigt". Springille myönnettiin vuonna 2006 lehdistöneuvoksen arvonimi vuosi sen jälkeen, kun hän jäi eläkkeelle Västra Nylandista.


title: Beira (eläin)

text: Beira eli beira-antilooppi ("Dorcatragus megalotis") on Koillis-Afrikassa elävä pienikokoinen, onttosarvisiin kuuluva sorkkaeläin. Se on sukunsa ainoa laji.